title: Väiveet

text: Väiveet ovat enimmäkseen linnuissa mutta myös nisäkkäissä loisivia pieniä, siivettömiä hyönteisiä. Ne ovat erittäin tarkkoja isäntäeläimen suhteen, ja eri lajeja tunnetaan maailmasta noin 5 000.


title: Väiveet

text: Väiveillä on täistä poiketen purevat suuosat, ja ne käyttävät ravinnokseen höyhenten, karvojen ja ihon keratiinia tai verta. Ne kuuluvat lahkoon "Phthiraptera" yhdessä täiden kanssa. Väiveet eivät muodosta monofyleettistä ryhmää, kuten ennen on luultu, minkä vuoksi aikaisempi väiveiden lahko "Mallophaga" on nykyisin korvattu kolmella alalahkolla:


title: Cortin elin

text: Cortin elin on ääniä havaitseva kuuloelin. Se sijaitsee sisäkorvan simpukkatiehyessä. Cortin elimessä sijaitsevat kuuloaistinsolut. Kuuloaistin aistima värähtely etenee ensin korvassa eteisikkunan läpi nesteen täyttämään eteiskäytävään, josta se rekisteröityy Cortin elimissä.


title: Piltuanjoki

text: Piltuanjoki on parikymmentä kilometriä pitkä pieni joki Pohjois-Pohjanmaalla. Se lähtee Utajärven kunnan Juorkunan kylän pohjoisosassa olevasta Kärkkäänjärvestä ja laskee Pudasjärven puolella Hetekylän takana Keinäsperällä Nuorittajokeen.


title: Piltuanjoki

text: Joki saa alkunsa Kärkkäänjärvestä ja laskee ensin pohjoiseen, mutta pääosin luoteeseen kohti Nuorittajokea. Joen molemmin puolen ovat suuret suot, etelässä Olvassuo ja pohjoisen puolella Oravisuo. Joki on siksi pääosin suvantoa, mutta muutamissa kangaspaikoissa on pieniä koskia kuten esimerkiksi Ketunpesämaan kohdalla Tammikoski, Saakeli, Lavittakoski ja Pitkäkoski. Samalla kohdalla on myös joen ylittävä kuorma-autoille tehty kahlaamo, toinen ylimenopaikka on lähellä Kärkkäänjärveä.


title: Piltuanjoki

text: Piltuanjoen koko vesistöalueen pinta-ala on 149,49 neliökilometriä ja järvisyys 1,31 %. Joen mitatut keskivirtaama- ja alivirtaamatilanteen väliset virtaamat, jolloin pohjavesipurkaumat ovat vielä suuria, ovat Piltuanjoessa 30–500 l/s. Sekä Nuorittajoki että Piltuanjoki kuuluvat Fennoskandian luonnontilaisiin jokireitteihin. Kesän 2001 Viinivaaran pohjavesimittauksissa Piltuanjoen vesi oli tumminta (väriarvo 200–350 mg/l Pt) joen suulla, mutta ravinne- ja humusmittauksissa jokivesi ei ollut Pohjois-Pohjanmaan ympäristökeskuksen vedenlaatuaineiston mukaan vesistöalueen keskitasoa huonompi, joskin vesistö on pääosin rehevää ja sen ravinteena on lähinnä typpeä. Pohjavesi vaikuttaa Piltuanjoen veden laatuun yläosalla, mutta vaikutus heikkenee alaosaa kohden samalla kun humuspitoisuus ja rauta- sekä fosforipitoisuudet suurenevat. Pohjaveden suurin vaikutus on joen alkulähteeseen Kärkkäänjärveen ja aivan joen yläosaan, missä sen korvaamiselle ei ole selvityksen mukaan realistisia vaihtoehtoja.


title: Piltuanjoki

text: Piltuanjokeakin käytettiin aikoinaan uitossa, mutta pääosin se lienee ollut muutaman erämaatalon ja satunnaisten kalamiesten nautinta-alueena. Kärkkään eli Kauniskankaan talosta alavirtaan sijaitsivat Saunakankaan talo Kellarikankaalla ja Kavalan talo Kavalanmaassa.


title: Piltuanjoki

text: Tätä nykyä Piltuanjokea pyritään kehittämään osana Olvassuon aluetta, Saunakankaalle on mm. rakennettu uusi autiotupa lähelle entistä talon paikkaa. Melojien ohella jokea voivat hyödyntää kalastajat ja sen varsille on rakennettu sekä ennen vanhaan että myöhemminkin eräkämppiä metsästäjien tarpeisiin.


title: Piltuanjoki

text: Joen kalakantaan kuuluvat varsinkin tavanomaiset ahven ja hauki, mutta myös säyne. Erämaajokena, jonka varrelle ei mene joitakin vanhoja talvitien pohjia tai muutamaa heikosti näkyvää polkua lukuun ottamatta mitään kulku-uraa, Piltuanjoen kalat ovat ehkä tavallista kookkaampia.


title: Kaakkois-Aasian historia

text: Kaakkois-Aasian historiassa valtiollinen kehitys alkoi ajanlaskun alkuvuosikymmeninä, jolloin koko alueella syntyi hindulais-buddhalaisia kuningaskuntia. Hindulaisuuden ja buddhalaisuuden myötä Kaakkois-Aasia sai vahvoja vaikutteita Intian kulttuurista. Tämä lienee myös vaikuttanut vanhentuneen Taka-Intia -nimityksen syntyyn. Kaakkois-Aasian mantereenpuoleisessa osassa hindulais-buddhalaiset kuningaskunnat jatkoivat kukoistustaan nykyaikaan asti, kun taas Malaijien saaristo ja Malakan niemimaa alkoivat islamilaistua 1200-luvulta alkaen. Islamin leviämisen myötä vanhojen kuningaskuntien tilalle alkoi syntyä islamilaisia sulttaanikuntia. Mantereella Vietnamin kehitys oli poikkeavaa, sillä siihen vaikutti intialaisen kulttuurin lisäksi vahvasti kiinalainen kulttuuri.


title: Kaakkois-Aasian historia

text: Kaakkois-Aasian ensimmäiset merkittävät korkeakulttuurit syntyivät ajanlaskun alussa. Vanhin tunnettu kuningaskunta on Funanin kuningaskunta, joka perustettiin ensimmäisellä vuosisadalla jaa. ja jonka valtakausi kesti 600-luvulle asti. Laajimmillaan se hallitsi nykyistä Etelä-Vietnamia ja osia Laosista, Myanmarista, Kambodžasta, Thaimaasta ja Malesiasta Malakan niemimaalla. Funan alkoi intialaistua 300-luvulla ja sen kukoistuskautena pidetään 400-lukua. 500-luvulta alkaen valtakunta alkoi hajota sisäisiin ristiriitoihin ja sisällissotiin. 600-luvulla Funan ajautui Chenlan vasallivaltioksi.


title: Kaakkois-Aasian historia

text: Chenlan kuningaskunta oli alun perin ollut Funanin vasallivaltio mutta itsenäistyi 500-luvulla. Chenla valloitti Funanin 600-luvulla ja sitä myöten Funanin intialainen kulttuuri vaikutti myös Chenlaan. Chenlan valtakautta ei kestänyt kauan, sillä jo 600-luvun lopulla valtakunta jakaantui ensin kahtia ja 700-luvulla lukuisiin pieniin kuningaskuntiin. Laajimmillaan Chenlan alue käsitti nykyisen Kambodžan ja Thaimaan kaakkoisosat.


title: Kaakkois-Aasian historia

text: Jayavarman II perusti 802 khmerien valtakunnan Chenlan kuningaskunnan raunioille. Khmerien valtakunnasta tuli aikansa suurin ja yhtenäisin valtakunta Kaakkois-Aasiassa. 800-luvun lopulla se oli jo suurempi kuin nykyinen Kambodža. Yasovarman I (hallitsi 889 – noin 910) perusti uuden pääkaupungin Yasodharapuran, joka oli ensimmäinen Angkorissa sijainnut kaupunki. Hän rakennutti sinne myös ensimmäiset temppelit. 1000-luvun alussa Suryavarman I laajensi khmerien hallitsemaa aluetta Keski-Thaimaan puolelle.


title: Kaakkois-Aasian historia

text: 1100-luvulla hallinnut Suryavarman II (hallitsi 1113–1145) oli yksi khmerien valtakunnan merkittävimmistä hallitsijoista. Hänen aikanaan valtakunta laajeni länteen Thaimaassa lähelle nykyisen Myanmarin rajaa ja etelässä syvälle Malakan niemimaalle. Vietnamin suunnalla hänen onnistui vallata alueita Champan kuningaskunnasta. Suryavarman II rakennutti Angkoriin Angkor Watin temppelin omaksi hautamonumentikseen. Hänen kuolemaansa seurasi levottomuuksien aika, jolloin Champan onnistui valloittaa Angkor joksikin aikaa.


title: Kaakkois-Aasian historia

text: Jayavarman VII (hallitsi 1181–1219) oli viimeinen merkittävä khmerien kuningas. Hänen aikanaan khmerien onnistui voittaa Champa ja valloittamaan osia Champan alueista. 1200-luvulta valtakunta alkoi kuitenkin heiketä. 1200-luvulla vihollisina olivat Sukhothain kuningaskunta ja mongolit. 1300-luvulla pääviholliseksi nousi Ayutthayan kuningaskunta, joka viimein 1431 tuhosi Angkorin.


title: Kaakkois-Aasian historia

text: Funanin ja Chenlan naapurikuningaskuntana nykyisen Etelä-Vietnamin alueella oli Champan kuningaskunta. Ensimmäiset maininnat siitä löytyvät vuodelta 192 jaa. Se eli voimakkainta kukoistuskauttaan 500-luvulta 700-luvulta. Se oli kuitenkin koko olemassaolonsa aikana puolustuskannalla: ensin tulivat kiinalaiset, sitten khmerit, mongolit ja lopulta vietnamilaiset. Champa joutui siirtämään pääkaupunkiaan kolme kertaa ennen kuin vietnamilaiset lopulta valloittivat viimeisen pääkaupungin 1472. Champan eteläiset alueet säilyivät kuitenkin champojen hallussa aina vuoteen 1832 asti, jolloin Vietnam valloitti viimeisetkin rippeet Champan alueista.


title: Kaakkois-Aasian historia

text: Kaakkois-Aasian siirtomaakauden voidaan katsoa alkavan 1511, jolloin portugalilaiset ottivat haltuunsa Malakan sulttaanikunnan. Sitä seuranneiden vuosisatojen aikana koko Kaakkois-Aasia – Thaimaata lukuun ottamatta – joutui siirtomaavallan alle. Thaimaa säilyi itsenäisenä mutta maksoi siitä alueluovutuksilla sekä länsimaalaisille myönnetyillä kauppa- ja tullivapauksilla.


title: Kaakkois-Aasian historia

text: Nationalismi syntyi Kaakkois-Aasiassa 1800-luvun lopulla ja jatkoi kukoistustaan 1930-luvulle asti. Nationalismi ei kuitenkaan johtanut valtioiden itsenäistymiseen paitsi Filippiineillä. Filippiinit julistautui ensimmäisenä Kaakkois-Aasian siirtomaista itsenäiseksi 1898, mutta ajautui heti sotaan Yhdysvaltojen kanssa ja ensimmäinen itsenäisyysvaihe päättyi jo 1901.


title: Kaakkois-Aasian historia

text: Nationalismin kehittymisen keskeytti toinen maailmansota, jonka myötä koko Kaakkois-Aasia joutui Japanin vaikutusvallan alle. Japanin hävittyä sodan 1945 vanhat siirtomaavallat palasivat takaisin Kaakkois-Aasiaan. Entiset siirtomaat eivät tästä erikoisemmin pitäneet, sillä siirtomaiden tähtäimessä oli nyt itsenäisyys. Siirtomaavallat olivat kuitenkin harvoin valmiita luopumaan alueistaan, mikä johti lukuisin yhteenottoihin ja sotiin (muun muassa Indokiinan sota). Monet siirtomaavaltojen luomat valtiolliset kokonaisuudet eivät myöskään vastanneet kansojen asumisaluetta, mikä puolestaan johti monissa valtioissa sisällissotiin.


title: Kaakkois-Aasian historia

text: Kaakkois-Aasian valtiot ovat toisen maailmansodan jälkeen käyneet samankaltaiset kehitysvaiheet. Siirtomaavaltojen paluuta seurasi itsenäistyminen ja valtion nousu. Valtion nousua seurasi jonkinasteinen hajoamisvaihe noin 1960-luvulla. Hajoamisvaiheeseen liittyi tavallisesti rotumellakoita, sotilasvallankaappauksia ja Vietnamissa sota. Hajoamisvaihetta seurasi uuden yhteiskuntajärjestyksen luominen 1970- ja 1980-luvuilla. Uusi yhteiskuntajärjestys vaihteli demokratiasta (esimerkiksi Thaimaa 1973-1976) täydelliseen tyranniaan (Kambodžan punaiset khmerit 1975-1979). Monissa Kaakkois-Aasian maissa yhteiskuntajärjestys alkoikin rapautua 1900-luvun viimeisinä vuosikymmeninä. Alueen valtioiden demokraattinen kehitys on ollut horjuvaa jopa vakaaksi katsotuissa maissa (esimerkiksi Thaimaan mielenosoitukset 2010). Sotilasdiktatuureja eivät ole edes pahimmatkaan luonnonvoimat pystyneet horjuttamaan (esimerkiksi trooppinen sykloni Nargis Myanmarissa 2008).


title: Wajima

text: Wajima () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaan pohjoisrannikolla Japaninmeren äärellä. Wajimassa on 28 109 asukasta (vuonna 2017) ja sen pinta-ala on 426,32 neliökilometriä.


title: Wajima

text: Wajimaa palvelee kaupungin etelärajalla sijaitseva Noton lentoasema.


title: Kortikotropiinia vapauttava hormoni

text: Kortikotropiinia vapauttava hormoni (ACTH-RH,CRH, "corticotropin-releasing hormone") eli kortikoliberiini on hypotalamuksen erittämä hormoni ja aivojen välittäjäaine. CRH on polypeptidihormoni, joka säätelee kortikotropiinin erittymistä aivolisäkkeen etulohkosta.. CRH:n toiminta liittyy stressivasteeseen.


title: Milarca

text: Milarca (DCLP 102) on suomalaisen Nolo et Rähjä -yhtyeen debyyttialbumi, joka julkaistiin vuonna 1975. Se sisältää mm. yhtyeen tunnetuimman kappaleen "Tahdon saada Paulan takaisin".


title: Milarca

text: Albumi julkaistiin CD-formaatissa vuonna 2006.


title: Flesberg

text: Flesberg on kunta Buskerudin läänissä Norjassa. Flesbergin kunta perustettiin 1. tammikuuta 1838. Jondalenin alue siirrettiin Flesbergistä Kongsbergin kuntaan 1. tammikuuta 1964. Tammikuussa 2013 tehdyn väestönlaskennan mukaan Flesbergin kunnassa oli 2 657 asukasta.


title: Oodi (albumi)

text: Oodi (DCLP 144) on suomalaisen Nolo et Rähjä -yhtyeen toinen studioalbumi. Se julkaistiin vuonna 1978.


title: Tsukumi

text: Tsukumi () on Japanin kaupunki Kyūshūn saarella Ōitan prefektuurissa. Se sijaitsee prefektuurin eteläosassa noin 30 kilometriä pääkaupunki Ōitasta kaakkoon Tyynenmeren Bungon kanaalin ja Tsukuminlahden rannalla. Kaupungissa on 18 341 asukasta (vuonna 2017) ja sen pinta-ala on 79,48 neliökilometriä.


title: Tsukumi

text: Tsukumin perinteisiä elinkeinoja Edo- ja Meiji-kausilta lähtien ovat olleet "mikan"-mandariinien viljely ja kalkkikiven louhinta. Kaupungin maisemaa hallitseekin suuri, noin kilometrin levyinen ja kymmenen kilometrin pituinen kalkkikivilouhos. Kaupunkia palvelee JR Kyūshūn Nippō-päälinja, jonka rakentamisen myötä Taishō-kaudella sinne perustettiin suuri sementtitehdas. Tsukumi sai kaupunkioikeudet vuonna 1951 kuntaliitoksen myötä.


title: Flå

text: Flå on kunta Buskerudin läänissä Norjassa. Kunnalla on pinta-alaa 704 neliökilometriä, ja asukkaita sillä oli 1 050 tammikuussa 2013 tehdyn väestönlaskennan mukaan.


title: Flå

text: Flån kunta perustettiin, kun se erotettiin Nesin kunnasta 1. tammikuuta 1905.


title: S/S Mikko

text: S/S Mikko on alkuperäisessä asussa säilynyt puurunkoinen Saimaan tervahöyry. Savonlinnan konepajalla vuonna 1914 rakennettu Mikko kuuluu Savonlinnan maakuntamuseon omistamaan Suomen suurimpaan höyrylaivalaivastoon. Alus on yleisölle avoinna museon laiturissa.


title: S/S Mikko

text: Mikko rekisteröitiin Ensi-nimisenä 18. elokuuta 1914, alkujaan se oli koivistolaisten laivanvarustajien omistama. Ensimmäiset vuotensa se palveli useiden eri omistajien hallinnassa Äänisjärvellä, Syvärillä, Laatokalla ja Itämerellä. Enso-Gutzeit hankki aluksen omistukseensa Laivaosakeyhtiö Ensiltä 1937 ja uuden nimen saanut alus kuljetti vuosina 1938-1963 puutavaraa Saimaalta Enson Vuoksenniskan tehtaille. Nimen vaihdon syynä oli, että kaikilla yhtiön omistamilla tervahöyryillä oli viisikirjaiminen o-kirjaimeen päättyvä nimi. Mikko oli mitoiltaan juuri sopiva vanhan Saimaan kanavan ns. kanavatäytteiseksi laivaksi, jollaisen mitat olivat 32x7x2,4 metriä. Alusta uusittiin Enson omistuksessa kahteen otteeseen, vuosina 1948 ja 1962.


title: S/S Mikko

text: Vuonna 1970 Mikko lahjoitettiin Savolaiselle osakunnalle ja Savonlinnan kaupungille ja kunnostettiin museoalukseksi. Mikko on varustettu alkuperäisellä höyrykoneella ja on täysin purjehduskelpoinen. Se purjehtii Savonlinnan lähivesillä esimerkiksi tilausristeilyjen merkeissä.


title: Glover-torni

text: Glover-torni on rikkihapon valmistuksessa käytetty prosessitorni, jota käytetään ns. lyijykammio- ja tornimenetelmissä.


title: Glover-torni

text: Rikkihappotehtailla tornia käytettiin hapon valmistuksessa; kiisu-uunista pölynerottimen läpi tuleva rikkidioksidi virtasi Glover-torniin juuresta käsin. Torni on täytetty haponkestävillä shamottikivillä joiden välitse valuu vesipitoista typpihappoa, ns. nitroosihappoa. Alas valuessaan liuos saa mukaansa typpioksideja (NO ja NO2): kun ne ja rikkidioksidi kohtaavat, typpidioksidit hapettavat rikkidioksidin rikkitrioksidiksi, joka seuraavaksi virtaa suuriin lyijylevystä tehtyihin kammioihin, joihin sumutetaan vettä hienona sumuna. Glover-tornissa alkanut rikkihapon muodostuminen saatetaan näin loppuun lyijykammioissa, joiden pohjalle kehittyy laimeaa noin 60-prosenttista rikkihappoa eli ns. kammiohappoa. Tämä pumpataan edelleen väkevöitäväksi; liukenematta jäänyt osa rikkikaasusta virtaa nyt shamottikivillä täytettyihin Gay-Lussac -torneihin, joiden tarkoituksena on kallisarvoisten typpidioksidien talteenotto; näistä torneista tulevaan happoseokseen sekoitetaan kammiohappoa ja uusi seos palautetaan Glover-torneihin. Näin voidaan pienehköllä typpioksidien määrällä valmistaa suuria määriä rikkihappoa; käytännössä typpioksidien hävikkiä jouduttiin korvaamaan lisäämällä nitroosihapon joukkoon raakaa typpihappoa tai joillakin tehtailla kaasumaista typpioksidia.


title: Glover-torni

text: Myöhemmin lyijykammiot jäivät pois käytöstä ja koko prosessi suoritettiin erillisissä reaktiotorneissa. Tätä kutsuttiin tornimenetelmäksi.


title: Glover-torni

text: Lyijykammio- ja tornimenetelmät syrjäytyivät jo 40-luvulla kontaktimenetelmän tieltä, koska uudella menetelmällä voitiin valmistaa pienemmin kustannuksin ja helpommin jopa 100-prosenttista rikkihappoa. Uranuurtajia kontaktimenetelmän kehittämisessä olivat saksalaiset Leunan tehtaat.


title: Javier Castillejo

text: Francisco Javier Castillejo (s. 3. helmikuuta 1968) on espanjalainen nyrkkeilijä. Hän on ammattinyrkkeilyn entinen maailmanmestari sekä WBA-liiton keskisarjassa että WBC-liiton ylemmässä välisarjassa.


title: Javier Castillejo

text: Javier Castillejo debytoi ammattilaisena 22. heinäkuuta 1988. Hän voitti 30 ensimmäisestä ottelusta 29 ja saavutti välisarjan Espanjan mestaruuden 19. lokakuuta 1991 sekä WBC-liiton espanjankielisen maailman mestaruuden 12. joulukuuta 1992. Saman painoluokan WBA-liiton maailmanmestaruudesta hän otteli 24. huhtikuuta 1993, mutta hallitseva mestari Julio Cesar Vasquez voitti yksimielisellä tuomaripäätöksellä.


title: Javier Castillejo

text: EBU-liiton Euroopan mestaruuden Castillejo saavutti 11. tammikuuta 1994 voittamalla Bernard Razzanon. Ranskalainen hallitseva mestari luovutti kuudennessa erässä. Castillejo puolusti menestyksekkäästi mestaruutensa neljä kertaa reilun kuuden kuukauden aikana, kunnes hän menetti sen Laurent Boudouanille 3. tammikuuta 1995. Castillejo ja Boudouani kohtasivat uudestaan reilu vuosi myöhemmin, mutta Boudouani voitti taas. 2. heinäkuuta 1997 Castillejo pääsi taas ottelemaan EBU-mestaruudesta, ja tällä kertaa hän voitti Ahmet Dottuevin.


title: Javier Castillejo

text: 29. tammikuuta 1999 Javier Castillejo kohtasi Keith Mullingsin WBC-liiton ylemmän välisarjan maailmanmestaruusottelussa. Espanjalainen haastaja voitti ottelun ja nousi maailmanmestariksi. Hän onnistui puolustamaan mestaruuttaan viisi kertaa vuosina 1999 ja 2000. 23. kesäkuuta 2001 hän kohtasi Oscar de la Hoyan Las Vegasissa. Ottelu kesti 12 erää, mutta päättyi de la Hoyan voittoon yksimielisellä tuomaripäätöksellä.


title: Javier Castillejo

text: Castillejo voitti vapaan EBU-liiton Euroopan unionin mestaruuden ylemmässä välisarjassa ottelussa Xavier Moyaa vastaan 11. tammikuuta 2002. 12. heinäkuuta samana vuonna hänestä tuli WBC-liiton "väliaikaiseksi" maailmanmestariksi kun hän voitti Roman Karmazinin. Väliaikaisen mestaruuden hän menetti koska hän ei otellut varsinaista mestaria Shane Mosleya vastaan.


title: Javier Castillejo

text:
15. heinäkuuta 2006 Catillejo voitti Saksan Felix Sturmin keskisarjan WBA-liiton MM-ottelussa, ja Castillejo saavutti näin myös toisen suuren liiton maailmanmestaruuden. 2. joulukuuta samana vuonna Castillejo hävisi mestaruusottelussa Mariano Natalio Carreralle teknisellä tyrmäyksellä, mutta Carrera kärähti kielletyn aineen käytöstä ja Castillejo sai mestaruutensa takaisin 23. helmikuuta 2007. 28. huhtikuuta hän menetti mestaruutensa Felix Sturmille.
Vuonna 2008 Castillejo otteli kerran. EBU:n tittelikamppailussa ja samalla käydyssä WBA-liiton karsintaturnauksessa hän hävisi saksalaiselle Sebastian Sylvesterille tyrmäyksellä kamppailun viimeisessä erässä.


title: Javier Castillejo

text: Vuonna 2009 Castillejo palasi kehään. Kamppailussa hän kohtasi maanmiehensä Pablo Navascuesin. Ottelu päättyi ratkaisemattomaan täysien erien jälkeen.


title: Peter Holmberg

text: Peter Holmberg (s. 4. lokakuuta 1960 Saint Thomas, Yhdysvaltain Neitsytsaaret) on yhdysvaltainneitsytsaarelainen kilpapurjehtija.


title: Peter Holmberg

text: Holmberg saavutti hopeaa finnjolla-luokassa Soulin olympialaisissa 1988 Espanjan José Doresten jälkeen. Hän on edelleen kotimaansa ainoa olympiamitalisti. Vuonna 2007 Holmberg oli mukana voittamassa America's Cupia.


title: Alfred Tysoe

text: Alfred Ernest Tysoe (21. maaliskuuta 1874 - 26. lokakuuta 1901) oli brittiläinen yleisurheilija ja kaksinkertainen olympiavoittaja Pariisin olympialaisissa 1900.


title: Alfred Tysoe

text: Tysoe oli syntynyt Padihamissa, lähellä Burnleyta Englannissa. Ammatiltaan hän oli maatyöläinen.


title: Alfred Tysoe

text: Vuonna 1896 hän saavutti alueelliset mestaruudet 1 000 jaardin ja mailin juoksuissa. Tällöin hänen kykynsä havaittiin ja hän liittyi merkittävämpään urheiluseuraan. Seuraavana vuonna hän voitti Ison-Britannian mestaruudet maililla ja kymmenellä maililla.


title: Alfred Tysoe

text: Vuoden 1900 olympialaisissa Pariisissa Tysoe oli 800 metrin voittajasuosikki juostuaan kaksi viikkoa ennen kisoja maailman siihen asti parhaan ajan 800 jaardilla, 1.57,8. Hän voittikin kilpailun suhteellisen helposti ajalla 2.01,4 ja oli myös 5000 metrin joukkuejuoksun voittaneen Ison-Britannian joukkueessa.


title: Alfred Tysoe

text: Olympiavuosi oli Tysoen viimeinen kilpailukausi, koska hän sairastui alkuvuodesta 1901 keuhkopussitulehdukseen. Hän kuoli kotonaan Blackpoolissa vain 27-vuotiaana.


title: Usa (kaupunki)

text: Usa () on kaupunki Ōitan prefektuurissa Kyūshūn saarella Japanissa. Se sijaitsee prefektuurin pohjoisosassa Tyynen valtameren rannalla Beppun ja Ōitan kaupunkien luoteispuolella. Usassa on 59 075 asukasta (vuonna 2014) ja sen pinta-ala on 439,12 neliökilometriä. Kaupungin pohjoisosat meren rannikolla ovat alavaa tasankoa, eteläosat nousevat korkealle vuoristoon.


title: Usa (kaupunki)

text: Usan merkittävin nähtävyys on Usan pyhäkkö, joka on perustettu vuonna 725. Se oli ensimmäinen Hachimanille omistettu pyhäkkö. Pyhäkön nykyiset rakennukset ovat 1800-luvulta, ja ne on nimitetty kansallisaarteiksi. Osa nykyisestä kaupungista kehittyi pyhäkön ympärille. Japanin kuntalaitoksen perustamisen yhteydessä vuonna 1889 alueella oli 27 kylää ja kauppalaa, joista yksi oli Usan kauppala. Kaupunkioikeudet se sai vuonna 1967 ja saavutti useiden kuntaliitosten kautta nykyisen muotonsa.


title: Maailman ympäri 80 päivässä (vuoden 1956 elokuva)

text: Maailman ympäri 80 päivässä () on Michael Andersonin ohjaama yhdysvaltalainen seikkailuelokuva vuodelta 1956. Se perustuu Jules Vernen samannimiseen kirjaan. Elokuva tehtiin suurella budjetilla ja aikansa uusimmalla tekniikalla. Siihen tehtiin kuuluisa kuumailmapallolentokohtaus (jota ei ole kirjassa), jossa voitiin esitellä ohi lipuvia maisemia erityisen tarkkoina laajakuvatekniikan avulla. Elokuvan loppuun on myös liitetty hirtehishumoristinen kohtaus, jossa Pelastusarmeijan naisupseeri yrittää saada Foggin jättämään vedon sikseen, jotta tämän sielu pelastuisi. Tämä yritys kuitenkin epäonnistuu ja Fogg ehtii viime sekunnilla kerholleen.


text: Elokuvan pääosissa esiintyvät David Niven Phileas Foggina, Cantinflas Passepartout’na, Shirley MacLaine prinsessa Aoudana ja Robert Newton tarkastaja Fixinä. Pienissä rooleissa elokuvassa esiintyi lukuisia elokuvamaailman kuuluisuuksia, kuten Marlene Dietrich, Buster Keaton ja Frank Sinatra.


text: "Maailman ympäri 80 päivässä" voitti viisi Oscar-palkintoa, muun muassa parhaan elokuvan palkinnon, ja oli ehdokkaana kaikkiaan kahdeksassa kategoriassa.


title: Marty

text: Marty on pienimuotoinen yhdysvaltalainen draamaelokuva vuodelta 1955. Se kertoo yli kolmekymppisestä amerikanitalialaisesta miehestä, joka asuu edelleen äitinsä luona, mutta kohtaa elämänsä naisen. Elokuva voitti parhaan elokuvan Oscar-palkinnon ja kolme muuta Oscaria. Se oli kaikkiaan kahdeksan Oscarin ehdokkaana.


title: Marty

text: Elokuva valittiin vuonna 1994 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Martyn" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Maxim Reality

text: Maxim Reality (oikealta nimeltään Keith Palmer, s. 21. maaliskuuta 1967 Peterborough, Englanti) on brittiläinen muusikko, joka on MC ja vokalisti yhtyeessä The Prodigy. Maxim oli alun perin vain MC, mutta "Music for the Jilted Generation" -albumin single "Poison" oli ensimmäinen, jolla hän lauloi. Maxim on yhtyeen varsinainen MC, kun Keith Flint panostaa laulun lisäksi pääasiassa livekäytökseen. Maxim lauloi myös "The Fat of the Land" -albumin menestyssinglellä "Breathe".


title: Maxim Reality

text: Maxim on esiintynyt myös soolouralla. Hän on julkaissut tähän mennessä kaksi albumia, Hell's Kitchen vuonna 2000 ja toisen, Fallen Angelin vuonna 2005.


title: Suuri maailmansirkus

text: Suuri maailmansirkus on Cecil B. DeMillen ohjaama sirkusmaailmaan sijoittuva elokuva vuodelta 1952. Siinä yhdistyy puolidokumentaarinen kuvaus sirkuksen elämästä kulisseissa tapahtuvaan kolmiodraamaan. Sirkuksen johtajaa näyttelee Charlton Heston läpimurtoroolissaan. Sirkuksen katsojien joukossa vilahtelee tunnettuja muusikoita cameorooleissa.


title: Suuri maailmansirkus

text: Elokuva sai parhaan elokuvan Oscar-palkinnon ja silloisen parhaan tarinan Oscarin, joka myöhemmin yhdistettiin parhaan alkuperäisen käsikirjoituksen Oscar-palkintoon. Varsinkin myöhemmin valintaa on arvosteltu, sillä ehdolla oli myös klassikoksi noussut "Sheriffi".


title: Suuri maailmansirkus

text: "The New York Timesin" kriitikot valitsivat "Suuren maailmansirkuksen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Shaq Fu

text: Shaq Fu on Delphine Softwaren kehittämä ja Electronic Artsin julkaisema taistelupeli, joka julkaistiin vuonna Amigalle, Sega Mega Drivelle, Sega Game Gearille, SNESille ja Game Boylle.


title: Shaq Fu

text: Pelin päähenkilö on ammattilaiskoripalloilija Shaquille O'Neal.


title: Shaq Fu

text:
Shaquille joutuu toiseen ulottuvuuteen matkustaessaan Japaniin.
Toisessa ulottuvuudessa hänen täytyy pelastaa Nezu-niminen poika pahan muumion Sett-Ran kynsistä.


title: Shaq Fu

text: "Shaq Fu" sijoittui neljänneksi huonoimmaksi videopeliksi GameTrailersin "Top 10 parasta ja huonointa videopeliä" -listalla vuonna 2006.


title: S/S Janne

text: S/S Janne on höyrylaiva, joka on rakennettu vuonna 1907 Savonlinnassa. Laiva rakennettiin alun perin matkustaja-alukseksi liikennöimään Puruvedelle. Matkustusliikenteen jälkeen laiva siirtyi Enso-Gutzeitin omistukseen Saimaalle ja alus muutettiin hinaajaksi. Vuonna 1945 S/S Janne pakko-otettiin merelle miinanraivaustyöhön. Miinanraivauksen päätyttyä S/S Janne palasi takaisin Saimaalle ja toimi ammattiliikenteessä vuoteen 1966 asti. Nykyisin S/S Janne on yksityisomistuksessa. Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Saint-André-de-Cubzac

text: Saint-André-de-Cubzac on kunta Gironden departementissä, Ranskassa. Se sijaitsee lähellä Bordeaux'n kaupunkia Dordognen varrella. Kunta on pinta-alaltaan 23,15 neliökilometriä ja siellä on 7 344 asukasta.


title: Saint-André-de-Cubzac

text: Kunnan kuuluisin nähtävyys on sen hautausmaa, johon on haudattu maailmankuulu meritieteilijä Jacques-Yves Cousteau. Cousteau oli syntynyt tässä kunnassa.


title: Novo Hamburgo

text: Novo Hamburgo on kaupunki Rio Grande do Sulin osavaltiossa, eteläisessä Brasiliassa. Kaupungin asukasluku oli 238 940 vuonna 2010. Se on osa Porto Alegren metropolialuetta ja sijaitsee noin 45 kilometriä pohjoiseen Porto Alegren kaupungista. Novo Hamburgo on ilmastoltaan subtrooppinen.


title: Novo Hamburgo

text: Novo Hamburgon alue sai ensimmäiset asukkaansa 1700-luvulla Azoreilta. Vuonna 1824 alueelle saapuivat ensimmäiset saksalaiset siirtolaiset. 1800-luvun alkupuolella Novo Hamburgo oli osa São Leopoldon kaupunkia, joka oli Brasilian saksalaisten siirtolaisten keskeisimpiä kohteita. Saksalaiset siirtolaiset toivat mukanaan käsityöläistaitoja ja kehittivät alueen maataloutta. Novo Hamburgo irrottautui São Leopoldosta vuonna 1927. Kaupunki on nimetty saksalaisen suurkaupungin Hampurin mukaan, joka toimi lähtösatamana monelle Brasiliaan lähteneelle saksalaiselle.


title: Issaka Daborg

text: Issaka Daborg (s. 1940) on entinen nigeriläinen nyrkkeilijä.


title: Issaka Daborg

text: Daborg saavutti pronssia kevyessä välisarjassa (63,5 kg) Münchenin olympialaisissa 1972. Hän kukisti puolivälieräottelussa Japanin Kyoji Shinoharan tuomariäänin 3–2, mutta hävisi välierässä Bulgarian Angel Angeloville tuomariäänin 0–5. Tämä oli Nigerin ainoa olympiamitali vuoteen 2016 saakka. Daborg edusti maataan myös vuosien 1964 ja 1968 olympialaisissa.


title: Issaka Daborg

text: Daborg saavutti lisäksi hopeaa Afrikan kisoissa 67 kg:n sarjassa Brazzavillessä 1965 ja 63,5 kg:n sarjassa Lagosissa 1973 .


title: Jennifer Morehouse

text: Jennifer Morehouse on kanadalainen näyttelijä, joka on uransa aikana esiintynyt enimmäkseen teatterissa ja tehnyt pieniä elokuvarooleja. Hän sai Betty Mitchell Award -ehdokkuuden parhaan naisnäyttelijän suorituksesta vuonna 2007. Morehouse on kaksi kertaa aikaisemmin huomioitu Mecca- ja Dora-ehdokkuuksilla teatterisuorituksistaan. Teatterin lisäksi hän on tehnyt vierailevia rooleja myös televisiosarjoihin. Elokuvista Morehouse on esiintynyt muun muassa "Stardomissa", "Ryöstössä", "Eternal – veren valtiattaressa" ja "False Pretensesissä". Hän tehnyt myös äänirooleja animaatioihin, joista kenties tunnetuin äänirooli on Karai vuoden 2007 Turtles-elokuvaan perustuvassa videopelissä "TMNT".


title: Jennifer Morehouse

text: Morehouse on 163 senttimetriä pitkä.


title: Henry Armstrong

text: Henry Armstrong (oikealta nimeltään Henry Melody Jackson Jr.; 12. joulukuuta 1912 Columbus, Mississippi – 22. lokakuuta 1988 Los Angeles, Kalifornia) oli yhdysvaltalainen nyrkkeilijä ja pitkäaikainen ammattinyrkkeilyn maailmanmestari. Hän oli kolmen painoluokan mestari samaan aikaan. Hänet valittiin ensimmäisten joukossa International Boxing Hall of Fameen vuonna 1990. Ammattiurallaan Armstrong kävi ainakin 180 ottelua, joista hän voitti 149 (101 tyrmäyksellä) ja hävisi 21 (kaksi tyrmäyksellä); kymmenen ottelua päättyi ratkaisemattomina.


title: Henry Armstrong

text: Reutersille, ESPN:lle ja TigerBoxing.comille kirjoittava nyrkkeilytoimittaja Kieran Mulvaney sijoitti hänet ESPN:n listalla 50 kautta aikojen parhaimmasta nyrkkeilijästä sijalle 3 vuonna 2009.


title: Henry Armstrong

text: 29. lokakuuta 1937 Henry Armstrong kohtasi hallitsevan höyhensarjan maailmanmestarin Petey Sarronin Madison Square Gardenissa New Yorkissa. Haastaja Armstrong voitti teknisellä tyrmäyksellä kuudennessa erässä. Tämän jälkeen Armstrong kohtasi lähes jokaisen sarjan huippunyrkkeilijän, ja voitti kaikki tyrmäyksellä.


title: Henry Armstrong

text: Kun vastustajia ei enää löytynyt höyhensarjasta, Armstrong siirtyi toiseen painoluokkaan. Hän ei noussut yhden luokan verran, vaan kaksi luokkaa välisarjaan kohtaamaan luokan maailmanmestaria Barney Rossia. Maailmanmestarit kohtasivat 31. toukokuuta 1938 ja Barnes voitti 15-eräisen ottelun yksimielisellä tuomaripäätöksellä. Kymmenen viikkoa myöhemmin, 17. elokuuta Armstrong siirtyi alas kevytsarjaan kohtaamaan maailmanmestaria Lou Ambersia. Tämänkin ottelun Armstrong voitti, ja hän oli täten maailmanmestari välisarjassa, kevytsarjassa ja höyhensarjassa.


title: Henry Armstrong

text: Jatkossa Armstrong keskittyi lähinnä välisarjan mestaruuden puolustamiseen, ja hän kohtasi sen ajan parhaat nyrkkeilijät. Koska hän oli nyrkkeillyt välisarjassa, Armstrongin oli vaikeata pudota painoa kun hänen tulisi kohdata Lou Ambersin kevytsarjan uusintaottelussa 22. elokuuta 1939. Siksi Armstrong ei pystynyt säilyttämään mestaruutensa, vaan Ambers voitti pisteillä. Tämän jälkeen Armstrong päätti luopua myös höyhensarjan mestaruudesta. Sen sijaan Armstrong siirtyi keskisarjaan kohtaamaan Ceferino Garciaa MM-ottelussa. Ottelu käytiin Los Angelesissa 1. maaliskuuta 1940 ja päättyi ratkaisemattomana kymmenen erän jälkeen. Carcia sai siis pitää mestaruutensa, eikä Armstrong saavuttanut neljännen luokan maailmanmestaruuden.


title: Henry Armstrong

text: Hän palasi välisarjaan ja puolusti mestaruutensa menestyksekkäästi neljä kertaa kunnes hän yllättäen hävisi Fritzie Zivicille pisteillä 4. lokakuuta 1940. Uusintaottelussa kolme kuukautta myöhemmin Armstrong hävisi tyrmäyksellä 12 erässä. Armstrong oli hävinnyt tyrmäyksellä vain kerran aiemmin, uransa ensimmäisessä ottelussa, heinäkuussa 1931 ja päätti pitää kilpailutaukoa. 17 kuukauden jälkeen hän palasi kehään kesäkuussa 1942 ja vaikka hän menestyikin hyvin, hän ei enää pystynyt voittamaan ajan huippunyrkkeilijöitä. Viimeisen ottelunsa hän kävi 14. helmikuuta 1945, kun hän hävisi Chester Sliderille pisteillä.


title: Gaeseong

text: Gaeseong (, hanja 開城特級市, McCune–Reischauer "Kaesŏng-t’ŭkkŭpsi") on erityiskaupunki Korean demokraattisen kansantasavallan Pohjois-Hwanghaen maakunnassa. Aiemmin se oli Pjongjangin tavoin suoraan keskushallinnon alaisuudessa oleva kaupunki. Vuoden 2008 väestönlaskennan mukaan siellä oli 308 440 asukasta.


title: Gaeseong

text: Gaeseong toimi Taebong-kuningaskunnan ja Goryeo-dynastian aikana Korean pääkaupunkina. Se sijaitsee lähellä Etelä-Korean rajaa ja Gaeseongin teollisuusaluetta.


title: Gaeseong

text: Gaeseong sijaitsee läntisen rannikon alamaalla. Ahobiryongvuorten eteläosa alkaa kohota Gaeseongin lounaispuolella. Gaeseongin korkein vuori on 778 metrin korkeuteen kohoava Moji ja muita merkittäviä vuoria ovat Songkak (490 m), Jinbong (310 m) ja Kunjang (277 m). Lännessä kaupunki rajoittuu Ryesongjokeen, lounaassa Hanjokeen ja kaakossa Rimjinjokeen. Tammikuun keskilämpötila on -4,1 °C ja elokuun 24,2 °C. Keskimääräinen vuosittainen sadanta on 1 264,9 mm.


title: Gaeseong

text: Vuonna 901 Gaeseongista eli tuolloisesta Songakista tuli Taebongin kuningaskunnan perustaneen sillalaisen ruhtinas Kungyen pääkaupunki. Kungye valtasi suuria alueita Korean keskiosissa ja siirsi myöhemmin pääkaupunkinsa Cheolwoniin. Kungye päätyi lopulta omien kenraaliensa surmaamaksi ja kenraalit nostattivat vuonna 918 valtaan Goryeo-dynastian perustaneen Wang Geonin. Wang Kǒn oli kotoisin Songakin alueelta ja päätti rakennuttaa sinne uuden pääkaupunkinsa vuonna 919. Paikan valitsemiseen vaikutti myös geomantia, jonka takia paikan uskottiin soveltuvan erityisen hyvin pääkaupungiksi. Joseon-dynastian aikana Korean pääkaupunki siirrettiin Souliin vuonna 1396. Maan poliittisen keskuksen siirtyessä kauemmaksi kaupungin asukkaiden piti etsiä virkamiestehtäviä korvaamaan uusia tulonlähteitä. Monista tuli kauppiaita ja 1700-luvulla alueen tärkeäksi vientituotteeksi muodostui siellä viljelty ginseng.


title: Gaeseong

text: Koreoiden itsenäistyessä vuonna 1945 Pohjois-Korean ja Etelä-Korean välinen raja asetettiin kulkemaan 38. leveyspiirin kohdalla Gaeseongin jäädessä näin Etelä-Korean eli Korean tasavallan puolelle. Pohjois-Korealle eli Korean demokraattiselle tasavallalle kaupunki päätyi Korean sodan seurauksena 1950-1954. Vuonna 2002 kaupunkiin perustettiin erityistalousalue, joka mahdollisti eteläkorealaisten yritysten työllistää pohjoiskorealaisia työläisiä. Gaeseongin teollisuusalue suunniteltiin Pohjois- ja Etelä-Korean suhteiden lämmettyä 1990-luvulla, mutta se suljettiin väliaikaisesti vuonna 2013 suhteiden jälleen huononnuttua. Etelä-Korea vetäytyi alueen toiminnasta uudestaan vuonna 2016 Pohjois-Korean tehtyä ydinkokeen, jonka rahoituksen epäiltiin tulleen Gaeseongin teollisuusalueen toiminnasta.


title: Gaeseong

text: Gaeseongin teollisuusalue työllisti ennen sen toiminnan pysäyttämistä vuonna 2013 yhteensä 53 000 pohjoiskorealaista ja 800 eteläkorealaista ja siellä toimi 123 yritystä esimerkiksi vaate-, elektroniikka- ja metalliteollisuuden saralla. Teollisuusalueen ulkopuolella Gaeseongin tärkeimmät teollisuuden alat ovat kevyttä teollisuutta, kuten tekstiili- ja elintarviketeollisuutta. Gaeseongissa harjoitetaan myös maataloutta. Suurin osa siitä muodostuu viljan viljelystä, mutta vähemmissä määrin harjoitetaan myös karjataloutta, sekä hedelmien ja silkin tuotantoa.


title: Gaeseong

text: Gaeseong on yksi Pohjois-Korean merkittävistä koulutuksen ja kulttuuritoiminnan keskuksista.


title: Gaeseong

text: Kaupungissa sijaitsee useita Goryeo-dynastian aikaisia temppeleitä, hautoja ja palatseja, vaikkakin osa niistä tuhoutui Korean sodan aikana. Kaesongin historialliset monumentit lisättiin Unescon maailmanperintöluetteloon vuonna 2013 ja kohde käsittää 12 erillistä osaa, joihin lukeutuu palatsien ja hautojen ohessa observatorio, kaupunginmuuri, kaksi koulua ja steeloja.


title: Värska

text: Värska on Setomaan kuntaan kuuluva pienkauppala ja Põlvamaan entinen kunta Kaakkois-Virossa. Vuoden 2017 kuntauudistuksessa põlvamaalaiset Mikitamäen ja Värskan kunnat sekä võrumaalaiset Meremäen kunta ja Misson kunnan Luhamaan kulmakunnan kylät yhdistettiin Võrumaahan kuuluvaksi Setomaan kunnaksi. Värska on Setomaan kunnan keskus.


title: Värska

text: Pinta-alaa kunnalla oli 187,7 neliökilometriä, ja asukkaita siellä oli 1 513. Värskan kunnanjohtajana toimii Raul Kudre. Kunnan keskus oli nimeltään Värska ja asukkaita siellä on 635.


title: Värska

text: Värskan naapurikunnat olivat Mikitamäe pohjoisessa, Orava lännessä ja Meremäe (Võrumaalla) etelässä. Etelässä ja idässä kunta rajautui Venäjään. Nimellä "Saatse saabas" tunnettu rajalinja halkoi pieneltä osin myös kunnan tieverkkoa ja tie 178 Värskasta Ulitinan kylään kulkikin poikkeuksellisella tavalla toista kilometriä läpi Venäjälle kuuluvan alueen. Tiellä ei kuitenkaan ollut rajatarkastuksia, mutta pysähtyminen ja liikkuminen jalan on kielletty. Vuoden 2005 rajasopimuksessa sovittiin aluevaihdoista Värskan ja Meremäen kuntien alueilla rajalinjan suoristamiseksi.


title: Värska

text: Värskassa järjestetään Jyrin päivänä (9. joulukuuta ja 6. toukokuuta) kyläjuhlat. Lisäksi joka kolmas vuosi järjestetään setukaisten kansanlaulupäivät. Värskan keskuspaikassa, Obinitsassa ja Saatsessa on museo, joka esittelee setukaisten perinteitä.


title: Värska

text: Värskan lahden rannalla on ollut asutusta yli 7 000 vuotta. Värska on hyvän sijaintinsa vuoksi ollut vilkasliikenteinen alue. Värska on tunnettu Pihkovan tavaralotjien maihinnousupaikkana. Tästä on johtunut myös kunnan nykyinen nimi: alun perin Verhoustje (= korkea joensuu) (myös Verhoustinski pogost), sitten Verska ja Värska.


title: Värska

text: Ensimmäiset maininnat Värskasta ovat aikakirjojen mukaan vuodelta 1585. Värska pysyi pitkään pienenä kylänä ja kunnan keskus sijaitsi Lobotkassa virstan päässä kylästä. Kun kirkko vuonna 1907 valmistui kylään, alkoi kylä kasvaa. Pian kunnan keskus siirrettiinkin Värskaan. Vuosina 1926–1930 Värskaan perustettiin Kaitseväen Petserin pohjoinen varuskunta ("põhjalaager"), jossa palveli varusmiehet eri puolilta Viroa jalka- ja ratsuväessä sekä tykistössä. Varuskunta oli suuri ja sillä oli jopa oma 500-paikkainen kasinonsa. Neuvostomiehittäjät hajottivat varuskunnan vuonna 1941 ja upseerit lähetettiin Siperiaan tai ammuttiin heti.


title: Värska

text: Värska muodostui seuraavista kylistä (): Koidula, Kolodavitsa, Kolossova, Korela, Kostkova, Kremessova, Kundruse, Litvina, Lobotka, Lutepää, Matsuri, Määsovitsa, Nedsaja, Pattina, Perdaku, Podmotsa, Popovitsa, Rääptsova, Saabolda, Saatse, Samarina, Sesniki, Säpina, Tonja, Treski, Ulitina, Vaartsi, Vedernika, Velna, Verhulitsa, Voropi, Võpolsova, Väike-Rõsna ja Õrsava.


title: Värska

text: Vuonna 2011 Värskan kunnassa oli 1 079 asukasta, joista 1 014 (94,0 %) oli virolaisia, 60 (5,6 %) venäläisiä ja 6 (0,6 %) muita kansallisuuksia.


title: Aletes (Aigisthoksen poika)

text: Aletes () oli kreikkalaisessa mytologiassa Aigisthoksen ja Klytaimnestran poika ja Mykenen kuningas.


title: Aletes (Aigisthoksen poika)

text: Sen jälkeen kun Orestes oli surmannut Aigisthoksen ja oman äitinsä Klytaimnestra kostoksi isänsä Agamemnonin murhasta, hänen täytyi lähteä maanpakoon rikkomuksensa vuoksi. Aleteen saatua viestin, jonka mukaan Orestes olisi uhrattu Artemiille Taurikassa, hän otti vallan itselleen uskoen kaikkien atreidien saaneen surmansa.


title: Aletes (Aigisthoksen poika)

text: Sisaruksien kohdattua toisensa Delfoissa he kääntyivät takaisin kohti Mykeneä, jossa Orestes surmasi Aleteen ja otti vallan itselleen.


Teenage Mutant Ninja Turtles II: The Arcade Game on Konamin kehittämä vuoden 1990 joulukuussa julkaistu Beat 'em up. Se perustuu saman nimiseen animaatiosarjaan Turtles – mutanttikilpikonnat.


title: Teenage Mutant Ninja Turtles II: The Arcade Game

text: Pelaaja voi valita pelattavakseen yhden neljästä mutanttikilpikonnasta: Leonardon, Michelangelon, Donatellon tai Rafaellon. Tarkoituksena on pelastaa April O'Neil ja Tikku Silppurin käsistä. Suurin osa vastustajista on jalkaninjoja, joiden asujen värit ja aseet vaihtelevat kenttien myötä.


title: Atreidit

text: Atreidien sukukunta () käsittää kreikkalaisessa mytologiassa ensisijaisesti Atreuksen, Mykenen kuninkaan, kaksi poikaa – Agamemnonin ja Menelaoksen, jotka tunnetaan Homeroksen "Iliaassa" suurina sankareina. Laajemmassa yhteydessä atreidiksi voidaan kutsua kaikkia Atreuksesta periytyviä jälkipolvia.


title: Atreidit

text: Termillä "atreidien kirous" viitattiin atreidien sukukunnan jäseniä vainonneisiin onnettomiin kohtaloihin.


title: Engel (täsmennyssivu)

text: Engel on sukunimi. Nimeä kantaa Suomessa nykyään 23 henkilöä. Tunnettuja nimen kantajia ovat:Engel voi tarkoittaa myös seuraavia asioita:


title: Big Hits (High Tide and Green Grass)

text: Big Hits (High Tide and Green Grass) on The Rolling Stonesin vuonna 1966 julkaistu ensimmäinen virallinen kokoelma-albumi. Levy sisältää suurimmaksi osaksi yhtyeen siihenastisia hittisinglejä.


title: Big Hits (High Tide and Green Grass)

text: Albumi julkaistiin Britanniassa seitsemän kuukautta Yhdysvaltain julkaisun jälkeen. Yhdysvaltain julkaisu eroaa kappaleiltaan Britannian painoksesta ja siinä on myös erilainen kansi.


title: Big Hits (High Tide and Green Grass)

text: Vuonna 2002 Yhdysvaltain versio julkaistiin CD-versiona. Brittipainosta sen sijaan ei koskaan olla julkaistu CD-formaatissa.


title: Big Hits (High Tide and Green Grass)

text: "Kaikki kappaleet kirjoittaneet Mick Jagger ja Keith Richards ellei toisin mainita."


Teenage Mutant Ninja Turtles: Fall of the Foot Clan on Konamin kehittämä vuonna julkaistu toimintapeli. Se perustuu saman nimiseen animaatiosarjaan Turtles – mutanttikilpikonnat. Peli oli samalla ensimmäinen Game Boylle julkaistu Turtles-peli.


title: Teenage Mutant Ninja Turtles: Fall of the Foot Clan

text: Pelaaja voi valita ohjattavakseen yhden neljästä mutanttikilpikonnasta: Leonardon, Michelangelon, Donatellon tai Rafaellon. Pelin päämääränä on selvittää sen viisi tasoa, päihittää Silppuri ja Krang sekä pelastaa April O'Neil. Vastustajina toimivat useimmiten jalkaklaanilaiset ja mouserit. Mikäli pelaaja menettää kaiken energiansa, täytyy hänen valita uusi Turtles-hahmo jäljellä olevista.


title: Annie-gaala 1980

text: Annie-gaala 1980 oli yhdeksättä kertaa järjestetty palkintogaala, jossa jaettiin vuotuiset Annie-palkinnot parhaille animaatioiden tekijöille heidän elämäntyöstään.


title: Annie-gaala 1980

text: Voittajat lihavoituna:


title: Kansalliskukka

text: Kansalliskukka on maalle yleensä äänestyksessä tai poliittisella päätöksellä valittu kukka, jonka on tarkoitus edustaa maan ominaisia piirteitä tai maata yleensä.


title: Tikku

text: Mestari Tikku tai vain Tikku, tunnetaan myös nimellä Särö () on alun perin Mirage Studiosin ja nykyisin IDW:n sarjakuvissa esiintyvä hahmo. Hän on Turtlesien sensei, ja adoptio isä. Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 "Teenage Mutant Ninja Turtles" -sarjakuvalehden ensimmäisessä numerossa.


title: Tikku

text: Tikku on antropomorfinen rotta, joka tunnetaan Turtleseiden viisaana ja älykkäänä senseinä. Hän on erittäin taitava itämaisissa kamppailulajeissa ja erityisesti ninjutsussa. Mestari Tikku on lähes aina rauhallinen, ja jopa suuttuessaan hän kykenee pidättäytymään huutamisesta.


title: Tikku

text: Miragen alkuperäisessä sarjakuvassa, jonka loivat Kevin Eastman ja Peter Laird, Tikku oli Hamato Yoshin lemmikkirotta. Se oli harvinaisen älykäs lajikseen ja kykeni oppimaan isäntänsä taisteluliikkeet matkimalla hänen liikkeitään. Yoshi oli joutunut Oroku Nagin kanssa riitoihin molempien yrittäessä saada samaa naista itselleen. Yoshi tappoi Nagin, joka oli pahoinpidellyt naista. Yoshi päätti paeta rakastamansa naisen kanssa New Yorkiin, jossa hän eli rauhassa. Nagin nuorempi veli Oroku Saki puolestaan vannoi kostavansa veljensä kuoleman ja harjoitteli Jalkaklaanin kanssa tullakseen ninjutsumestariksi. Vuosia myöhemmin Silppuriksi itseään kutsuva Oroku Saki löytää Yoshin ja tappaa hänet asuntoonsa. Samassa tappelussa Yoshin lemmikkirotta pääsee vapaaksi häkistään ja putoaa kadulle.


title: Tikku

text: Jäätyään ilman kotia Tikku joutui elämään New Yorkin kaduilla etsien ruokaa roskiksista. Erään liikenneonnettomuuden seurauksena neljä pientä kilpikonnaa ja putkilo vihreää mönjää valuivat alas samaan viemäristöön, jossa kilpikonnat muuttuivat ihmisenkaltaisiksi mutanteiksi. Paikalle saapunut Tikku huomasi tapahtuneen. Myös Tikku muuttui ja päätti suojella neljää kilpikonnaa. Muutaman vuoden kuluttua kilpikonnat osasivat puhua ja kutsuivat häntä nimellä Tikku. Kilpikonnien kasvatessa isommiksi Tikku nimesi heidät sadeveden huuhtoman taidekirjan mukaan, jossa mainittiin renessanssitaiteilijoita. Kilpikonnat saivat nimekseen Leonardo, Donatello, Rafaello ja Michelangelo. Samalla hän opetti pojille ninjutsua kasvattaen heitä kuin omia poikiaan. Tikun alkuperäinen tarkoitus oli kuitenkin opettaa heille ninjutsua jotta Turtlesit kykenisivät kostamaan Tikun puolesta Yoshin kuoleman ja tappamaan Silppurin, Oroku Sakin.


title: Tikku

text: Tehtävän suorittamisen jälkeen Tikku antoi pojilleen vapaat kädet, mutta toimi edelleen heidän senseinään ja isähahmonaan. Myöhemmin hän oli joutua Baxter Stockmanin hiirirobottien uhriksi, mutta onistui vaivoin pakenemaan niitä viemärissä. Tikku ajelehti lautan päälle TCRI-rakennuksen viemäripuolelle, jossa Utromit ottivat hänet haltuun ja asettivat nestekammioon, joka parantaisi Tikun vammat. Parannuttuaan hän tutustui Utromeihin ja kertoi heille tarinan synnystään, jolla oli yhteyksiä Utromeihin. Kuukautta myöhemmin Turlesit palasivat takaisin maapallolle Utromien siirtymälaitteen avulla. Tikku oli iloinen nähdessään poikansa elossa, mutta joutui heti vaaraan, kun samalla matkalla tulleet Triceratonien sotilaat yrittivät tappaa kaikki paikalla olleet. Utromit kukistivat heidät aseillaan, mutta uhka ei loppunut siihen, sillä Yhdysvaltain armeija tunkeutui rakennukseen ja Utromien täytyi korjata siirtymälaitteen ohjauspaneeli päästäkseen turvaan kotiplaneetalleen. Samalla he lähettivät Tikun ja Turtlesit turvaan Aprilin luokse.


title: Tikku

text: Useiden vuosien jälkeen Tikku menehtyi sydänkohtaukseen sarjakuvan "Teenage Mutant Ninja Turtles" neljännen osan kymmenennessä numerossa.


title: Tikku

text: Vuonna 2011 uudistetussa Turtles-sarjakuvissa Tikku oli koe-eläimenä Baxter Stockmanin johtamassa biotekniikkayhtiössä. Hän yritti pelastaa neljä kilpikonnaa, jotka joutuivat ryöstettäväksi mönjän ohella. Tikku seurasi ryöstäjiä ja puri yhtä heistä naamaan, joka pudotti kilpikonnat sisältävän säkin kadulle. Paikalle saapunut kissa yritti viedä yhden heistä, jonka Tikku onnistui kuitenkin pelastamaan. Pian ryöstäjät saapuivat hakemaan säkkiä, mutta Tikku onnistui raahaamaan sen hampaillaan viemäriin, jossa he pian muuttuivat mönjän myötä mutanteiksi. Kahdeksantoista kuukautta myöhemmin Tikku oli opettanut kolmelle pojalleen ninjutsua, ja lähettänyt heidät etsimään kadonnutta veljeään. He joutuivat ajoittain taistelemaan Old Hob-nimistä kissaa ja hänen jengiään vastaan, jotka myös olivat muuttununeet hybrideiksi altistuttuaan mönjälle.


title: Tikku

text: Tikun ensimmäinen animaatioversio syntyi vuoden 1987 Turtles – mutanttikilpikonnat -animaatiossa, jossa hänen ääninäyttelijänään toimi Peter Renaday. Hän toimi Turtlesien senseinä. Alun perin Tikku tunnettiin nimellä Hamato Yoshi, joka oli Jalkaklaanin kunniallinen ninja. Hänet karkotettiin klaanista osoittaessaan epäkunnioitusta heidän senseitä kohtaan. Todellisuudessa Yoshin pahin kilpailija Oruko Saki sai estettyä häntä kumartamasta senseille iskemällä miekalla hänen harjoituspukunsa kiinni dojon seinään. Kukaan ei kuitenkaan kuunnellut hänen selityksiään ja Yoshi pakeni Yhdysvaltoihin New Yorkiin. Jouduttuaan elämään pitkään viemäreissä hän sai ystäviä rotista, joita vilisi lukemattomia New Yorkin viemäristöissä. Kohtalo puuttui Yoshin elämään hänen palattua viemäriin. Yoshi löysi neljä pientä kilpikonnaa yltä päältä mystisessä violetissa mönjässä, jotka hän keräsi yhteen. Samalla Yoshi altistui mönjään, joka muutti hänet rotaksi ollessaan kosketuksessa viimeksi rottiin. Huomatessaan sitä ennen pienten kilpikonnien kasvaessa isommiksi ja ihmisenkaltaisiksi päätti Yoshi nimetä heidät lempirenessanssitaiteilijoidensa mukaan: Leonardo, Donatello, Rafael ja Michelangelo. Myöhemmin otettuaan nimekseen Tikku alkoi hän opettaa pojilleen ninjutsua.


title: Tikku

text: Mestari Tikun poikien ollessa jo teini-ikäisiä Oruko Saki lähti Japanista kohti New Yorkia etsimään Hamato Yoshia. Saki nimeää itsensä uudelleen Silppuriksi ja alkaa tehdä yhteistyötä entisen X-ulottuvuuden sotapäällikkö Krangin kanssa.


title: Tikku

text: Mestari Tikun toinen animaatioversio syntyi vuoden 2003 Teini-ikäiset mutanttininjakilpikonnat -animaatiossa, jossa hänen ääninäyttelijänään toimi Darren Dunstan. Suomenkielisenä äänenä oli Vesa Hämes lukuun ottamatta kahta jaksoa, joissa äänenä oli Juha Varis (3. kauden jakso 26 ja 7. kauden jakso 13). Mirage Studiosin ja 4Kids Entertainmentin tuottamassa animaatiosarjassa Tikku on enemmän alkuperäisen sarjakuvan mukainen. Kuten sarjakuvassa hän menetti isäntänsä Yoshin Silppurille, joka yhdessä Hunnin kanssa vaati vastauksia Yoshilta. Huolimatta kohteliaisuudestaan Tikku ei ole yhtä kohtelias sanoissaan mitä edellisessä animaatiosarjassa. Lisäksi hän paljastui olevansa entinen Taisteluyhteys ("Battle Nexus") -turnauksen mestari, jossa kilpailevat useista maailmoista olevat asukkaat.


title: Tikku

text: Tikku esiintyi vuoden 2012 Teini-ikäiset mutanttininjakilpikonnat -sarjassa, jossa hahmon äänenä on Hoon Lee. Mestari Tikku oli aikaisemmin Hamato Yoshi, yksi Jalklaanin jäsenistä ja Oroku Sakin ystävä, jonka kanssa hän harjoitteli ninjutsua. Yoshi eli vielä 1990-luvulla Japanissa yhdessä vaimonsa ja tyttärensä Miwan kanssa. Oroku Saki kuitenkin oli kateellinen Yoshille ja halusi tuhota hänen elämänsä, ja niinpä Saki hyökkäsi heidän taloonsa. Taistelun aikana talo syttyi tuleen. Saki jätti Yoshin ja hänen perheensä tulen keskelle. Yoshi selvisi palosta, mutta hänen perheensä ei. Yoshi päätti jättää vanhan elämänsä ja matkasi New Yorkiin aloittaakseen uuden elämän. Eräänä päivänä ostettuaan neljä kilpikonnaa hän törmäsi epäilyttävään mieheen, jotka vuosien päästä paljastuivat vale-asuisiksi avaruusolioiksi: Kraangeiksi. Seurattuaan miestä Yoshi näki hänen tekevän vaihtokauppaa toisen henkilön kanssa mönjää sisältävällä kanisterilla. Miehet kuitenkin huomasivat Yoshin, kun hän astui vahingossa rotan päälle. Tappelu syttyi heidän välilleen, jonka Yoshi voitti, mutta kanisteri meni rikki ja Yoshi oli yltä päältä mönjässä, kuten myös kilpikonnansa. Hetkeä myöhemmin Yoshi muuttui hybridirotaksi ja kilpikonnat enemmän humanoidia muistuttaviksi. Seuraavat viisitoista vuotta Yoshi eli New Yorkin viemärissä, jonne hän oli luonut oman kodin ja opetti uusille adoptio lapsilleen ninjutsua. Poikien täytettyä vihdoin 15 vuotta, Tikku suostui päästämään heidät maan pinnalle, näkemään millainen maailma heitä odottaa.


title: Tikku

text: Tikku jatkoi edelleen poikiensa harjoittelua ja viisaiden neuvojen jakamista. Myöhemmin Turtlet tutustuivat Apriliin, jolle Tikku alkoi myös opettamaan hieman ninjutsua, sekä asetekniikoita itsepuolustusta varten. Hän joutui kuitenkin olemaan entistä varuillaan, kun hän sai kuulla Silppurista, joka oli etsimässä häntä ja hänen poikiaan. Tikku joutuikin lopulta kohtaamaan Silppurin kaksintaistelussa, kun Silppuri oli siepannut Aprilin. Taistelun aikana Tikulle selvisi, että Silppuri olikin ottanut hänen tyttärensä ja kasvattanut omanaan nimeten hänet Karaiksi.


title: Tikku

text: Toisella kaudella Donatello onnistui kehittämään retro-mutageenin, joka mitätöi Kraangien mutageenin vaikutuksen, mutta joutui käyttämään sen kaiken Aprilin isän parantamiseen. Uuden erän valmistus veisi kuukausia, mutta Tikkua asia ei harmittanut, koska hän uskoi, ettei kuulunut enää ihmisten maailmaan.


title: Tikku

text: Teini-ikäiset mutanttininjakilpikonnat elokuvassa Tikku viettää pääosin aikaansa viemärissä. Turtlesien tuotua Aprilin heidän kotiinsa, Tikku kertoo naiselle heidän synnyintarinansa. Myöhemmin Tikku joutuu Silppurin johtaman jalkaklaanin sieppaamaksi, mutta onnistuu saamaan telepaattisen yhteyden meditoivaan Leonardoon. Turtlesien liittolainen Danny yrittää vapauttaa Tikun, mutta päättää hakea apua, kun Tikku kertoo Dannylle tarinan Hamato Yoshista ja Oroku Sakista. Danny huomaa Sakin olevan nykyinen Silppuri ja päättää etsiä Casey Jonesin hätiin. Turtlesit saapuvat myöhemmin paikalle taistelemaan jalkaklaania ja Silppuria vastaan. Tilanne muuttuu tukalaksi kun Leonardo joutuu Silppurin panttivangiksi. Tikku kuitenkin ilmaantuu paikalle ja haastaa Silppurin kaksintaistoon, jonka aikana Silppuri tunnistaa Tikun olevan se rotta, jota hän vahingoitti vuosia sitten ja joka raateli hänen kasvojaan. Tikku onnistuu kaksinkamppailun päätteeksi voittamaan Silppurin, joka putoaa roska-auton lavalle.


title: Tikku

text: Neljännessä elokuvassa Tikulla on melko pieni rooli. Hän käski Leonardoa matkaamaan Etelä-Amerikkaan harjoittelemaan tullakseen paremmaksi johtajaksi. Elokuvan aikana Tikku lähinnä oleskeli kotonaan Turtlesien kanssa ja jakoi viisaita neuvoja. Vasta elokuvan lopussa jo ikääntynyt Mestari Tikku taistelee hetken aikaa muinaisia hirviöitä ja ninjoja vastaan. Hahmon äänenä toimi Mako. Suomenkielisessä versiossa hänen äänenään oli jo 2003-luvun animaatiosarjasta tuttu Vesa Hämes.


title: Tikku

text: Tikku on esiintynyt useissa peleissä, joista ensimmäisissä hän toimi lähinnä neuvonantajana. Vasta vuonna 2003 Teenage Mutant Ninja Turtles -pelissä Tikku on yksi avattavista hahmoista, jolla voi pelata pelin läpi. Lisäksi vuonna 2005 julkaistussa -tappelupelissä Tikku on yksi pelattavista hahmoista, sekä syksyllä 2009 julkaistussa .


title: Michael Reaves

text: James Michael Reaves (s. 14. syyskuuta 1950 San Bernardino, Kalifornia, Yhdysvallat) on yhdysvaltalainen kirjailija ja televisiokäsikirjoittaja, joka sai Annie-ehdokkuuden vuonna 1995 animaatiosarjasta Gargoyles. Uransa aikana Reaves on 1970-luvulta lähtien ollut mukana käsikirjoittamassa suosittuja animaatiosarjoja, kuten Smurffit, He-Man, Droidit, The Transformers, Turtles – mutanttikilpikonnat ja Batman. Reaves on myös kirjoittanut monia Star Warsin maailmaan sijoittuvia kirjoja, joista Darth Maul - varjojen metsästäjä on julkaistu myös suomeksi.


title: Põlva

text: Põlva () on epäitsenäinen kaupunki ja entinen kaupunki Kaakkois-Virossa, Põlvamaan maakunnassa, noin 50 kilometriä Tartosta kaakkoon. Se on Põlvan kunnan ja koko Põlvamaan hallinnollinen keskus.


title: Põlva

text: Põlva oli vuosina 1993–2013 itsenäinen kaupunki, kunnes se 26.10.2013 yhdistyi Põlvan kunnan kanssa uudeksi Põlvan kunnaksi. Vuoden 2017 kuntauudistuksessa Põlvan kunta, Ahja, Laheda, Mooste ja Vastse-Kuuste yhdistettiin jälleen uudeksi Põlvan kunnaksi.


title: Põlva

text: Põlvan asukasluku on 5 632 (1.1.2015), pinta-ala 5,47 neliökilometriä ja asukastiheys 1 030 asukasta neliökilometrillä. Tavallisten koulujen lisäksi Põlvassa toimii myös Steiner-koulu .


title: Põlva

text: Vuonna 2011 Põlvan kaupungissa oli 5 767 asukasta, joista 5 592 (97,0 %) oli virolaisia, 99 (1,7 %) venäläisiä ja 72 (1,2 %) muita kansallisuuksia.


title: Põlva

text: Kaupungissa on Põlvan linnoitus ja Taevaskojan hiekkakivimuodostelmat.


title: Inga-Britt Wik

text: Inga-Britt Wik, oik. "Inga-Britt Amnell", (18. joulukuuta 1930 Vaasa – 31. heinäkuuta 2008 Vaasa) oli suomenruotsalainen opettaja, kirjailija ja runoilija. Hän oli koulutukseltaan filosofian lisensiaatti.


title: Inga-Britt Wik

text: Wik toimi Helsingin yliopiston ruotsin kielen lehtorina 1961–1988. Hänen puolisonsa oli vuosina 1954–1962 Jörn Donner. Wik kertoi avioliitostaan kahdessa romaanissaan, "Ingen lycklig kärlek" (1988) ja "Bryta upp" (1996).


title: Inga-Britt Wik

text: Wik julkaisi esikoiskokoelmansa "Profil" 1952, jolloin ruotsinkielisen Pohjanmaan runous oli vahvoilla. Runojen lisäksi Wik kirjoitti kirjailija Lars Huldénin elämäkerran "Strövtåg i ordskogen" (2002), romaaneja ja novellikokoelman. Viimeiseksi jäänyt runoteos "Skriver i dagarnas bok" ilmestyi postuumisti 2008.


title: Inga-Britt Wik

text: Hän laati oppikirjoja nimellä Inga-Britt Amnell.


title: Perun Primera División

text: Perun jalkapalloliiga (engl. "Primera División Peruana" tai "Peruvian First Division") on vuonna 1928 perustettu perulainen jalkapalloliiga. Liiga tunnetaan myös nimillä "Torneo Descentralizado", "Division de Honor", ja "Campeonato Nacional". Virallinen nimi liigalla on "Copa Cable Mágico", pääsponsorin, paikallisen kaapelitelevision, mukaan.


title: Perun Primera División

text: Liigassa oli aiemmin 14 joukkuetta, mutta kaudeksi 2009 määrä nousi 16:een. Liigassa on käytössä sarjasysteemi, jossa liigan kaksi viimeistä putoaa Perun toiselle sarjatasolle, Segunda División Peruana, ja sieltä kaksi parasta nousee ylimmä sarjatasolle. Kausi käydään huhti-joulukuun välisenä aikana. Joukkueet pelaavat 52 ottelua.


title: Perun Primera División

text: Liigaa ollaan pelattu jo vuodesta 1912, mutta se on muuttunut vuosien saatossa. Vuosien 1912-1927 välisenä aikana liiga oli epävirallinen, ja se virallistui 1928. Liiga oli aluksi amatööriliiga, mutta 1952 se muuttui ammattilaisliigaksi. Vuonna 2007 liigan mestaruuden oli voittanut 19 eri joukkuetta, mutta Universitario de Deportes, Alianza Lima, ja Sporting Cristal jakavat 61 mestaruutta 91:stä. Tuorein mestari on Universitario de Deportes, joka voitti kauden 2008 neljän pisteen erolla toisena tulleeseen Sporting Cristaliin.


title: Perun Primera División

text: Kauden 2007 päätyttyä


title: Perun Primera División

text: "Heinäkuu 2008"


title: Kuuban vaihdettava peso

text: Kuuban vaihdettava peso (, joskus CUC), on toinen Kuubassa käytössä olevista virallisista valuutoista. Toinen on Kuuban peso. Se on ollut käytössä vuodesta 1994, jolloin se vastasi yhtä Yhdysvaltain dollaria. 8. marraskuuta 2004 lähtien dollaria ei enää hyväksytty viralliseksi valuutaksi Kuubassa, jolloin vaihdettavasta pesosta tuli Kuubassa monin paikoin ainoa käytetty valuutta.


title: Kuuban vaihdettava peso

text: ISO 4217 ei sisällä valuuttakoodia vaihdettavalle pesolle, joten usein käytetty CUC on epävirallinen.


title: Hiltinus

text: Hiltinus (Johannes, k. 1071) oli 1060-luvulla itäisen Itämeren alueella vaikuttanut lähetyspiispa. Adalbert, Bremenin arkkipiispa nimitti Hiltinuksen piispaksi vuonna 1062. Adam Bremeniläinen mainitsee kronikassaan vuodelta 1075 Hiltinuksen olleen Birkan piispa. Kronikkaan myöhemmin tehdyn lisäyksen mukaan Hiltinus olisi kuitenkin ollut piispana "Itämeren saarilla". Jotkut historioitsijat uskovat Hiltiuksen toimialueen, Itämeren "saarten", tarkoittaneen Suomea ja Viroa.


title: Hiltinus

text: Hiltiniuksen hiippakuntaan on joskus arvioitu kuuluneen suomalaisia seurakuntia Kalannissa ja Laitilassa. Juhani Rinne arvioi vuonna 1932, että Laitilan alueen varhaisen kristillistymisen olisi liittynyt piispa Johanneksen toimintaan.


title: Mini-interventio

text: Mini-interventio eli lyhytneuvonta tarkoittaa terveydenhuollossa tehtävää potilaan alkoholin käytön kartoitusta, muutostarpeen selvittämistä ja mahdollisessa muutoksessa auttamista. Käynnin yhteydessä alkoholin riskikäyttäjille annetaan tietoa alkoholin kulutuksen yhteydestä hänen terveyteensä, sekä motivoidaan muutokseen ja tarvittaessa järjestetään lyhyitä seurantakäyntejä. Lyhytneuvonnan tavoitteena on yleensä alkoholin kohtuukäyttö.


title: Mini-interventio

text: Menetelmä on kehitetty käytettäväksi terveydenhuollossa, jossa lääkärit ja hoitajat tapaavat jatkuvasti potilaita, joiden oireet voivat liittyä alkoholiin. Ammattilaisilla on myös edellytykset tunnistaa suurkuluttajia sekä lisätä ymmärrystä alkoholin terveyshaitoista. Neuvonnan onnistumisen kannalta vastaanoton ilmapiiri, hoitohenkilökunnan empaattinen suhtautuminen ja rohkaiseva ja kannustava asenne on oleellista. Hoidossa korostetaan potilaan omaa vastuuta ja annetaan ohjeita itsehallintaan. Jos lääkäri tai hoitaja ei lyhytneuvontaa jostain syystä anna, potilaalla on oikeus tehdä aloite ja pyytää neuvontaa epäillessään kulutuksensa ylittävän riskimäärät.


title: Mini-interventio

text: Lyhytneuvonnalla pyritään mahdollisimman varhain tunnistamaan asiakkaan runsas alkoholin kulutus ja antamaan lyhyt neuvonta tilanteessa, jolloin haittoja ei vielä merkittävästi esiinny. Tarkoituksena on näin estää riippuvuuden ja alkoholista johtuvien terveydellisten ja sosiaalisten ongelmien kehittyminen. Lyhytneuvonnan kohderyhmiä ovat varhaiset riskikuluttajat ja alkoholia haitallisesti käyttävät. Kohderyhmän tunnistus voi olla hankalaa, paljon käytetty menetelmä on Maailman terveysjärjestön WHO:n AUDIT-kysely (Alcohol Use Disorders Identification Test) ja/tai henkilökohtainen haastattelu.


title: Mini-interventio

text: Suomen terveydenhuoltojärjestelmään lyhytneuvonta on sen tieteellisesti todistetusta tehokkuudesta huolimatta vakiintunut toivottua hitaammin. Vuonna 2004 käynnistettiin Sosiaali- ja terveysministeriön rahoituksella kaksi valtakunnallista vakiinnuttamishanketta, perusterveydenhuollon lyhytneuvontahanke VAMP sekä Työterveyshuollon Alkoholin suurkuluttajien lyhytneuvonta työterveyshuollon jokapäiväiseen käyttöön -hanke, joilla haluttiin vastata alkoholin veronalennusten aiheuttamaan kulutuksen kasvun uhkaan. Hankkeet tavoittivat laajan joukon: VAMP -hankkeessa olevissa kunnissa asuu neljäsosa Suomen asukkaista ja Työterveyslaitoksen lyhytneuvontahanke tavoitti koulutuksen kautta 40 % kaikista Suomen työterveyshuollon yksiköistä. Yhteistyökumppaneina oli myös päihdetyötä tekeviä järjestöjä, muun muassa Yleislääkäriyhdistyksen lyhytneuvontahanke, A-klinikkasäätiön Virrat puroiksi -hanke, Pohjanmaahanke, Myllyhoitoyhdistys ry ja Elämäntapaliiton HUUGO-hanke.


title: Mini-interventio

text: Terveydenhuollossa on muutaman vuosikymmenen aikana tehty yli 40 lyhytneuvontahoidon tehoa selvittänyttä kontrolloitua tutkimusta. Niihin on maailmanlaajuisesti osallistunut yli 10 000 alkoholin suurkuluttajaa. Keinon vaikuttavuus on todennettu useissa katsauksissa ja meta-analyyseissä. Perusterveydenhuollossa toteutettu lyhytneuvonta on kiistatta tehokkaampi kuin tavanomainen hoito. Joka kymmenes potilas hyötyy lyhytneuvonnasta ja juomisen määrä vähenee hoitoryhmässä 13−34% enemmän kuin kontrolliryhmässä. Suomen oloihin sovellettuina luvut merkitsevät, että 60 000 henkilöä hyötyisi lyhytneuvonnasta.


title: Mini-interventio

text: VAMP-hankkeen päätyttyä erityisesti miesten lyhytneuvonnalla on saatu aikaan tilastollisesti merkitsevää vähennystä alkoholinkäyttöön. Naisten kohdalla menetelmän teho vaatii enemmän tutkimusta, joskin myönteisiä vaikutuksia on saatu todennettua. Lisäksi lyhytneuvonta todennäköisesti vähentää kuolleisuutta ja käyntejä ensiavussa. Menetelmä on myös kustannustehokas, ja sen vaikutus voi kestää kaksikin vuotta. Huolimatta menetelmän helppoudesta ja sen todennetusta kustannustehokkuudesta sekä toimivuudesta, lyhytneuvonnan laajalle käyttöönotolle on esteenä muun muassa terveyspoliittisten päätösten heikko tuki, niukat resurssit, riittämätön koulutus ja kohderyhmän tunnistamisen vaikeus.


title: Se-Ma-For

text: Se-Ma-For (Studio Malych Form Filmowych) on puolalainen etenkin nukkeanimaatioon keskittynyt animaatiostudio. Se on perustettu 1947 Łódźissa.


title: Se-Ma-For

text: Suomessa tunnetuimpia studion valtavasta tuotannosta ovat muun muassa Nalle Luppakorva (Miś Uszatek) sekä Muumien maailma (Opowiadania Muminków).


title: Se-Ma-For

text: Studion kuuluisimpia animaattoreita on Zbigniew Rybczyński, jonka vuoden 1980 elokuva "Tango" sai parhaan lyhytelokuvan oscarin. Myös 2006 julkaistu versio Sergei Prokofjevin Pekasta ja sudesta on voittanut parhaan lyhytelokuvan oscarin.


title: Christine Bøe Jensen

text: Christine Bøe Jensen (s. 3. kesäkuuta 1975) on norjalainen jalkapalloilija ja olympiavoittaja. Hän oli mukana kultaa voittaneessa Norjan joukkueessa Sydneyn olympialaisissa 2000. Joukkue voitti Yhdysvallat loppuottelussa luvuin 3–2.


title: Surrey Satellite Technology

text: Surrey Satellite Technology Ltd (SSTL) on englantilainen piensatelliittien valmistaja, jonka omistajaksi tuli vuonna 2008 EADS Astrium. SSTL toimii Guildfordissa Surreyn yliopiston kampuksella.


title: Surrey Satellite Technology

text: SSTL perustettiin 11. kesäkuuta 1985 yliopistonalueen kampusyritykseksi. Yliopiston avaruustekniikan professori (sittemmin Sir) Martin Sweeting oli tuohon mennessä rakentanut jatko-opiskelijoidensa avulla muutamia mikrosatelliitteja, joiden arveltiin tuossa vaiheessa saavat suuren roolin maailman avaruustoiminnassa. Kun toiminta laajentui satelliittien projektivienniksi, muutettiin toiminta yhtiömuotoon. Yliopisto omisti yhtiöstä 80%.


title: Surrey Satellite Technology

text: Yhtiön laajentaessa toimintaansa korkeiden kiertoratojen satelliitteihin osallistumalla Euroopan komission ja ESAn Galileo-satelliittipaikannusohjelmaan. SSTL toteutti sen ensimmäisen GIOVE-satelliitin. Huhtikuussa 2008 yhtiö siirtyi EADS-konsernin osaksi, kun Astrium osti sen osakekannan pääosan yliopistolta. Elokuussa 2008 SSTL perusti toimiston Yhdysvaltoihin.


title: Surrey Satellite Technology

text: Yrityksellä on ollut 1990- ja 2000-luvuilla rooli Englannin hajautetun mallin avaruusjärjestön BNSC:n avustamisessa.


title: Surrey Satellite Technology

text: Lokakuussa 2011 yhtiö juhli sen (ja Surreyn yliopiston) 30 avaruuteen laukaistua piensatelliittia.


title: Surrey Satellite Technology

text: Yhtiössä työskentelee noin 240 työntekijää. Sen liikevaihto on noin 35 miljoonaa euroa.


title: Surrey Satellite Technology

text: Sen satelliitit ovat


title: Surrey Satellite Technology

text: Yliopiston tutkimusyksikkönä SSTL toteutti seuraavat satelliitit


title: Tuojahaarake

text: Tuojahaarake eli dendriitti on neuronin yksi haara. Se ottaa vastaan viestejä aistinsoluista tai muista hermosoluista ja välittää niitä eteenpäin sähköisinä impulsseina kohti solukeskusta. Tuojahaarakkeet ovat yleensä voimakkaasti haaroittuneita ja lyhyitä. Solukeskukseen liittyy tavallisesti useita dendriittejä.


title: Tuojahaarake

text: Sähköisen viestin, impulssin, siirtyminen hermosolussa perustuu sähkövarauksen muuttumiseen hermosolun solukalvon sisä- ja ulkopinnan välillä. Impulssin tulee olla riittävän voimakas ylittääkseen kynnysarvon, jotta se voi jatkaa matkaansa hermosolussa. Ensimmäinen valikointi tapahtuu tuojahaarakkeen alkuosassa. Hermosolun stimuloinnin seurauksena solun sisäpuoli tulee positiiviseksi ulkopuoleen nähden eli kalvojännite on positiivinen. Jos depolarisaatio ylittää solulle ominaisen kynnysarvon, aktiopotentiaali syntyy ja impulssi lähtee etenemään tuojahaarakkeesta solukeskuksen kautta viejähaarakkeeseen.


title: Hristo Botev Stadium (Gabrovo)

text: Hristo Botev Stadium on monikäyttöinen stadion Gabrovossa Bulgariassa. Nykyään sitä käytetään enimmäkseen jalkapallossa FC Yantran kotikenttänä. Stadionille mahtuu 18 000 ihmistä.


title: Hristo Botev Stadium (Gabrovo)

text: Stadionilla on järjestetty myös muutamia konsertteja:


title: Detoksikaatio

text: Detoksikaatio tarkoittaa erilaisten myrkkyjen muuntamista täysin vaarattomaan tai vaarattomampaan muotoon. Usein tämä tapahtuu elimistön aineenvaihduntareaktioiden seurauksena.


title: Diastole

text: Diastole eli lepovaihe on toinen sydämen toimintavaiheista. Diastole on sydämen sykäysten välinen veltostumisvaihe, jonka aikana kammiot täyttyvät uudelleen verestä. Keuhkoista tulee hapekasta verta vasemman eteisen kautta vasempaan kammioon. Suuren verenkierron laskimoista virtaa verta oikean eteisen kautta oikeaan kammioon. Diastolen vastakohta on systole.


title: Diastole

text: Diastole alkaa, kun kammioiden supistusvaihe loppuu ja veltostumisvaihe alkaa. Kammio-valtimoläpät sulkeutuvat ja kammiopaine laskee alle eteisissä olevan paineen. Tämän seurauksena eteis-kammioläpät avautuvat ja eteisiin kertynyt veri pääsee siirtymään kammioihin.


title: Diastole

text: Diastolen toisen kolmanneksen aikana kammioiden ja eteisten paine-erot ovat tasoittuneet. Kammioihin tulee vain vähän verta suoraan laskimoista eteisten läpi.


title: Diastole

text: Kammiodiastolen kolmannessa vaiheessa eteiset supistuvat (eteissystole) ja täyttävät kammioita lisää. Noin 20-30 % täyttymisvaiheen aikaisesta verestä tulee kammioihin eteissupistusten aikana.


title: Iskar Stadium

text: Iskar Stadium on monikäyttöinen stadion Samokovissa Bulgariassa. Nykyään sitä käytetään enimmäkseen jalkapallossa PFC Rilski Sportist Samokovin kotikenttänä. Stadionille mahtuu 7 000 ihmistä.


title: S/S Joh-Parviainen

text: S/S Joh-Parviainen on höyrylaiva, joka on rakennettu vuonna 1908 Borgå Mekaniska Verkstadin telakalla Porvoossa. Alus hinasi Päijänteellä. tukkeja Parviaisen tehtaalle sekä veti proomuilla valmiita tuotteita Lahden ja Jyväskylän satamiin. Myöhemmin aluksen varustelua parannettiin ja se toimi hinauksen lisäksi omistajansa edustustehtävissä. S/S Joh-Parviainen toimi ammattiliikenteessä vuoteen 1965 asti jonka jälkeen alus siirtyi yksityisomistukseen. Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Diasyyliglyseroli

text: Diasyyliglyseroli (DAG) on lipidi, jossa glyseroliin on esteröitynyt kaksi rasvahappoa. Diasyyliglyserolit toimivat muun muassa toisiolähettinä.


title: Diasyyliglyseroli

text: G-proteiinikytkentäinen reseptori voi edistää fosfolipidin hajoamista: Gα-alayksikkö stimuloi fosfolipaasi C-β (PLC-β)-entsyymin toimintaa. PLC-β hajottaa erästä solukalvon rakenteeseen kuuluvaa fosfolipidiä, jolloin saadaan diasyyliglyseroli-molekyylejä ja inositolitrisfosfaattia (IP), joka on toinen toisiolähetti.


title: Diasyyliglyseroli

text: Diasyyliglyseroli aktivoi solukalvon entsyymi proteiinikinaasi C:tä (PKC). Diasyyliglyseroli ja IP vahvistavat toistensa vaikutusta: IP saa aikaan kalsiumionien pitoisuuden kasvun solussa, ja kalsium edistää diasyyliglyserolin PKC:tä aktivoivaa vaikutusta. Aktivoitunut PKC taas fosforyloi IP-reseptoreja, mikä edistää IP:n kalsiumpitoisuutta nostavaa vaikutusta.


title: Holmesin piirikunta (Ohio)

text: Holmesin piirikunta on piirikunta Ohiossa, Yhdysvalloissa Sen hallintokeskus on Millerston.


title: Holmesin piirikunta (Ohio)

text: Piirikunnassa on maailman suurin, noin 40 000 jäsenen amissi-yhdyskunta, joka keskittyy Berlinin kaupungin ympäristöön.


title: Holmesin piirikunta (Ohio)

text: Holmesin naapuripiirikuntia ovat Wayne pohjoisessa, Stark koillisessa, Tuscarawas idässä, Coshocton etelässä, Knox lounaassa ja Ashland luoteessa.


title: Holmesin piirikunta (Ohio)

text: Piirikunnassa oli vuoden 2010 väestönlaskennassa 42 366 ihmistä. Etniset ryhmät jakautuvat valkoisiin, joita on 98,8%, mustiin (0,4%), alkuperäisamerikkalaisiin (0,1%) ja aasialaisiin (0,1%).


title: Holmesin piirikunta (Ohio)

text: Kotitalouden mediaanitulo on 44 746 dollaria ja köyhyysrajan alapuolella oli 14,7% väestöstä vuosina 2007–2011.


title: Dynorfiinit

text: Dynorfiinit ovat luokka hermoston välittäjäaineina toimivia endogeenisia opioidipeptidejä. Ne muodostuvat esiasteena toimivasta prodynorfiini-proteiinista, josta ensymaattisesti pilkotaan erilaisia aktiivisia peptidejä: dynorfiini A, dynorfiini B ja α/β-neoendorfiini. Dynorfiineja on eri puolilla keskushermostoa, mutta korkeimpina pitoisuuksina niitä löytyy hypotalamuksesta, ydinjatkeesta, aivosillasta, keskiaivoista ja selkäytimestä.


title: Dynorfiinit

text: Dynorfiinit vaikuttavat elimistössä κ-opioidireseptorin välityksellä. Dynorfiinit toimivat muun muassa kipujärjestelmän säätelijöinä ja ruokahalun ylläpitäjinä. Niillä on katsottu olevan myös yhteys lääke- ja huumeriippuvuuteen.


title: Ivaylo Stadium

text: Ivaylo Stadium on monikäyttöinen stadion Veliko Tǎrnovossa Bulgariassa. Stadion avattiin vuonna 1958. Nykyään sitä käytetään enimmäkseen jalkapallossa FC Etar Veliko Tarnovon kotikenttänä. Stadionille mahtuu 18 000 ihmistä.


title: S/S Juno (1907)

text: S/S Juno on höyrylaiva, joka on rakennettu vuonna 1907 Borgå Mekaniska Verkstadin telakalla Porvoossa. Alus rakennettiin alun perin toimimaan meriolosuhteissa, josta on osoituksena muun muassa höyrykattilan pintalauhduttaja. Rannikkoliikenteestä S/S Juno siirtyi 1920-luvulla Porin tulitikkutehtaan palvelukseen Jyväskylään jossa se hinasi haapapuukuormia tehtaan tarpeisiin. 1930-luvun loppupuolella S/S Juno siirtyi Nurmisen Saha Oy:n omistukseen jonka palveluksessa alus hinasi tukkilauttoja Korpilahden sahalle ja proomuja Jyväskylän ja Lahden sekä Korpilahden välillä. S/S Juno toimi ammattiliikenteessä 1960-luvun puoliväliin asti, jonka jälkeen se siirtyi yksityisomistukseen. Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Vievä hermosyy

text: Vievä hermosyy tai efferentti hermosyy (lat. "neurofibrae efferentes)" on hermosyy, joka vie viestejä hermokeskuksista kohde-elimiin. Vievän hermosyyn vastakohta on afferentti eli tuova hermosyy. Esimerkiksi keskushermoston käskyt luurankolihaksiin kuljettavat motoriset hermosyyt ovat vieviä hermosyitä.


title: Never Gonna Give You Up

text: "Never Gonna Give You Up" on alun perin Rick Astleyn esittämä dance-pop-kappale vuodelta 1987. Kappale julkaistiin singlenä Astleyn debyyttialbumilla "Whenever You Need Somebody", jonka kirjoitti ja tuotti Stock Aitken Waterman. Kappale oli maailmanlaajuisesti ykköshitti, varsinkin laulajan kotimaassa Britanniassa vuonna 1987, jolloin se pysyi listaykkösenä viisi viikkoa ja oli sen vuoden myydyin single.


title: Never Gonna Give You Up

text: Kappale nousi julkisuuteen uudelleen vuonna 2007 kun sitä käytettiin suositussa Rickrolling Internet-meemissä.


title: Lokomotiv Stadium

text: Lokomotiv Stadium voi viitata seuraaviin stadioneihin:


title: Lokomotiv Stadium

text: Bulgariassa:Georgiassa:Venäjällä:Ukrainassa:


title: Endoteeli

text: Endoteeli on yksikerroksinen epiteeli. Se verhoaa sydämessä, veri- ja imusuonissa niiden sisäpintaa. Endoteeli koostuu endoteelisoluista.


title: Endoteeli

text: Transsytoosi on ominainen endoteelisoluille.


title: Lokomotiv Stadium (Mezdra)

text: Lokomotiv Stadium on monikäyttöinen stadion Mezdrassa Bulgariassa. Nykyään sitä käytetään enimmäkseen jalkapallossa PFC Lokomotiv Mezdran kotikenttänä. Stadionille mahtuu 5 000 ihmistä.


title: S/S Kaima

text:
S/S Kaima on teräsrunkoinen höyrylaiva, joka on rakennettu vuonna 1898 Paul Wahl & Co:n telakalla Varkaudessa.
Alus rakennettiin matkustaja-alukseksi Jyväskylä-Päijänteen laiva Oy:lle liikennöimään Jyväskylän ja Korospohjan välille. Myöhemmin laiva toimi myös postilaivana ja liikennöi matkustajaliikenteessä eri puolilla Päijännettä. Ammattiliikenteessä S/S Kaima toimi 1950-luvun loppupuolelle asti, minkä jälkeen alus siirtyi eläkkeelle pois ammattiliikenteestä. Kaimasta tuli Suomen ensimmäinen ns. huvihöyry vuonna 1968, jolloin Suomen Höyrypursiseuran perustaja evp. majuri Olavi Ruuttu osti aluksen omaan käyttöönsä ja tukeutui Päijänteellä Kaimanhaminaan, Pulkkilanharjun kupeeseen. Nykyisin aluksen omistavat nuoret sisarukset Veera ja Ville Hakonen. Kaima siirrettiin kumipyörillä Päijänteeltä Saimaalle 23.5.2013 ja Kaiman kotisatama on Anttola.


title: S/S Kaima

text: Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Estradioli

text: Estradioli kuuluu estrogeenihormonien ryhmään. Sitä syntyy munarakkulassa sekä aivokuorella.


title: Estradioli

text: Estradioli ohjaa elimistön kehittymistä naisen suuntaan ja aiheuttaa naisen sukupuoliominaisuudet. Estradioli on tärkein naishormoni, mutta sitä on pieniä määriä myös miesten elimistössä. Lisäksi on havaittu, että estradioli nopeuttaa hermoimpulssien kulkua aivoissa ja lisää aivojen serotoniini-, dopamini- ja norepinefriinipitoisuuksia, mikä saa aivot toimimaan tehokkaammin.


title: Estradioli

text: Verenkierrossa olevan estradiolin määrässä on suurta yksilöllistä vaihtelua. Estradiolin kemiallinen kaava on CHO, moolimassa 272,39 g/mol, sulamispiste 173 °C ja CAS-numero 50-28-2.


title: Lokomotiv Stadium (Plovdiv)

text: Lokomotiv Stadium on monikäyttöinen stadion Plovdivissa Bulgariassa. Nykyään sitä käytetään enimmäkseen jalkapallossa PFC Lokomotiv Plovdivin kotikenttänä. Stadionille mahtuu 18 800 ihmistä.


title: Estäjähormoni

text: Estäjähormoni tai statiini on hypotalamuksen erittämä hormoni, joka estää jotain muuta umpieritystä.


title: Lokomotiv Stadium (Ruse)

text: Lokomotiv Stadium on monikäyttöinen stadion Rusessa Bulgariassa. Stadionia käytettiin jalkapallossa Lokomotiv Rusen kotikenttänä, kunnes seura ajautui konkursiin vuonna 2002. Stadionille mahtuu 10 000 ihmistä.


title: Eteis-kammiosolmuke

text: Eteis-kammiosolmuke () eli AV-solmuke on sydämessä oleva johtoratajärjestelmän osa. Eteis-kammiosolmuke sijaitsee oikean eteisen alaseinämässä. Sen tehtävä on siirtää sydänlihaksen supistumista tahdistavaa sähköistä impulssia eteisestä kammioihin.


title: Eteis-kammiosolmuke

text: Impulssi etenee AV-solmukkeesta kammioihin "eteis-kammiokimppua" pitkin. Impulssin kulku viivästyy eteis-kammiosolmukkeessa sen verran, että eteiset ehtivät tyhjentyä ennen kammiosupistusten käynnistymistä.


title: Eteis-kammiosolmuke

text: Mikäli sinussolmuke ei jostain syystä tahdista sydäntä, eteis-kammiosolmuke voi toimia tilapäisesti sen tilalla. Mikäli eteis-kammiosolmukkeesta lähtöisin olevan rytmin lyöntitiheys on


title: Simpukka (kuuloelin)

text: Simpukka eli koklea on sisäkorvassa sijaitseva kotilon kuoren muotoinen kuuloelin. Se on ulkomuodoltaan kärkeään kohti kapeneva kolme kierrosta pitkä kierteinen käytävä, jonka sisällä on nestettä. Simpukan sisällä ovat simpukkatiehyt, kierteiselin, eteiskäytävä ja kuulokäytävä. Simpukkatiehyessä eli keskikäytävässä sijaitsee kuulosolut sisältävä Cortin elin.


title: Simpukka (kuuloelin)

text: Simpukka on kierteinen kotilon kuoren muotoinen ontto käytävä, jonka rakenteisiin kuuluvat:


title: Lokomotiv Stadium (Sofia)

text: Lokomotiv Stadium on monikäyttöinen stadion Sofiassa Bulgariassa. Stadion avattiin vuonna 1985. Nykyään sitä käytetään enimmäkseen jalkapallossa PFC Lokomotiv Sofian kotikenttänä. Stadionille mahtuu 22 000 ihmistä.


title: Windfall-voitto

text: Windfall-voitto tai -tuotto (windfall = ) tarkoittaa odottamatonta rahantuloa ilman voiton saajan merkittäviä toimenpiteitä.


title: Windfall-voitto

text: Termi on lainattu englannin kielestä. Sen alkuperäinen merkitys on siinä, että kruunu kielsi kaatamasta puita metsistä. Kuitenkin "Jumalan teon" vuoksi, kuten myrskyn kaatamat puut tai pudottamat hedelmät sai ottaa omaan käyttöön.


title: Windfall-voitto

text: Käsite yleistyi suomen kielessä 2000-luvun jälkipuoliskon voimakkaan energian hinnannousun myötä ja sen tuottamien tulojen vuoksi.Eurooppa otti vuonna 2005 amerikkalaisten ehdotuksesta käyttöön päästökauppajärjestelmän, joka nostaa sähkön hintaa riippumatta miten sähkö on tuotettu tai siitä aiheuttaako se ilmastopäästöjä tai muita päästöjä. Windfall-vero on vihreiden vanha vaatimus. Edellisen hallituksen aikana windfall-veroa valmisteltiin kauppa- ja teollisuusministeriössä, mutta asia jäi sikseen. Vero ei ole hallitusohjelmassa 2008.


title: Windfall-voitto

text: Windfall-voitot energiayhtiöille jakaa jyrkästi mielipiteet. Suuria sähkönkäyttäjiä edustavan Elfin mukaan päästökauppa kokonaisuudessaan aiheuttaa 1,8 miljardin euron tulonsiirron vuodessa asiakkailta sähköyhtiölle. Päästökauppavuosina 2008-2012 tulonsiirto olisi yhteensä 9 miljardia euroa. Osa tästä summasta on niin sanottuja windfall-voittoja.


title: Windfall-voitto

text: Sdp ehdotti helmikuussa 2008 uutta windfall-veroa, jolla verotettaisiin ennen vuotta 1998 rakennettujen ydin- ja vesivoimaloiden omistajayhtiöiltä päästökaupan tuomia voittoja. Sdp:n malli toisi valtiolle 300 miljoonaa euroa vuodessa. Tarja Filatovin (sd) mukaan "tuulentuomia tuloja" eli ansiotonta arvonnousua on syytä leikata ja siirtää yhteiskunnan käyttöön. Pia Viitanen (sd) esitti, että voittoja käytettäisiin uusiutuvien energiamuotojen kehittämiseen ja joukkoliikenteeseen. Vihreiden Erkki Pulliainen tuki aloitetta.


title: Windfall-voitto

text: Kokoomuksen kansanedustaja Sanna Perkiö pitää ajatusta windfall-verosta mahdottomana, koska hänen mielestään vero on elinkeinoelämän etujen vastainen, heikentää energiayhtiöiden kilpailukykyä, nostaa sähkön hintaa ja on ristiriidassa Suomen ilmastotavoitteiden kanssa. Perkiön mukaan windfall-vero rankaisisi päästötöntä energiantuotantoa.


title: Windfall-voitto

text: Suomen hallitus päätti kesäkuussa 2014, ettei ennen vuotta 2004 rakennettuun vesi-, ydin- ja tuulivoimaan kohdistuvaa voimalaitosveroa (windfall-veroa) otetakaan käyttöön ja lopullista päätöstä asiasta odotetaan eduskunnalta syksyllä 2014.


title: Francesco Verri

text: Francesco Verri (11. kesäkuuta 1885 – 6. kesäkuuta 1945) oli italialainen ratapyöräilijä. Hän voitti Ateenan välikisoissa 1906 kolme kultamitalia; 5000 metriltä, aika-ajosta sekä sprintistä.


title: Francesco Verri

text: Verri voitti vuonna 1906 Geneven ratapyöräilyn MM-kisoissa amatöörien maailmanmestaruuden eräajossa.


title: S/S Kajaani I

text: S/S Kajaani I on vuonna 1911 valmistunut ja käyttöönotettu höyrylaiva, jonka Oulujärven laivaosakeyhtiö rakensi alun perin matkustajalaivaksi. Salo II -nimisenä se kuljetti Ouluun meneviä matkustajia aina 1930-luvulle, jolloin siitä tuli Kajaanin puutavaraosakeyhtiön varppaajahinaaja.


title: S/S Kajaani I

text: 1909 perustettu Oulujärven laivaosakeyhtiö kuljetti matkustajia Oulujärveä pitkin Kajaanista Vaalaan ensin Salo -nimisellä aluksella. Sen käytyä pieneksi yhtiö rakensi omalla väliaikaisella telakallaan Kajaanissa suuremman aluksen, josta tuli yhtiön lippulaiva. Nimeksi tuli Salo II. Alun perin yksikantiseksi rakennettu alus kulki Kajaanin ja Vaalan väliä vuosina 1911-1933. Sen kapteenina toimi pitkään Vilho Ilmari Pirinen. Kajaanin ja Oulun välille valmistunut rautatie muutti laivaliikennöinnin Oulujärvellä kannattamattomaksi.


title: S/S Kajaani I

text:
Vuonna 1936 Kajaanin puutavara Osakeyhtiö (myöh. Kajaani Oy) osti aluksen ja muutti sen varppaajaksi puutavaran hinauksiin Oulujärvelle. Aluksen nimi vaihtui Kajaani I:ksi. Varpattaessa alus ajoi noin 2,5 kilometrin päähän tukkilautasta ja ankkuroitui tiukasti pohjaan. Kulkiessaan se oli laskenut vahvan teräsköyden järvelle. Jottei köysi olisi uponnut syvyyksiin, siinä oli määrävälein tynnyreitä kannattamassa. Ankkurissa olleessaan alus ryhtyi kelaamaan teräsvaijeria ja veti samalla tukkilauttaa lähemmäksi. Kun vaijeri oli vinssattu loppuun ja lautta oli laivan kyljessä, operaatio uusittiin. Näin järeä tukkilautta vähä vähältä saatiin varpattua Kajaaninjokivarteen, josta pienemmät hinaajat kuljettivat puut tehtaalle. Tässä työssä Kajaani I toimi vuoteen 1959, jolloin se poistettiin käytöstä epätaloudellisena ja vanhanaikaisena. Kajaani Oy:n palveluksessa laivan kapteenina toimi ainakin Hannes Kemppainen. Konemestariksi kouluttautui Ilmari Hurskainen. Varppaaminen oli sen verran hidasta, että suotuisalla säällä Hurskainen saattoi
käydä soutamalla kotonaan Hannusrannalla varppauksen edetessä pitkin Paltaselkää.
Sunnuntaisin Kajaani I kuljetti sisaraluksensa S/S Kajaani VI:n tavoin retkeilijöitä Kajaanista Ärjän saareen. Metsäteknikko Jaakko Ebeling osti ja kunnosti 1963 romutusuhan alle joutuneen aluksen. Kajaani I on edelleen (2010) käyttökuntoinen lähestyessään 100 vuoden ikää.Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Waynen piirikunta (Ohio)

text: Waynen piirikunta on piirikunta Ohiossa, Yhdysvalloissa, jonka hallintokeskus on Wooster.


title: Waynen piirikunta (Ohio)

text: Waynen naapuripiirikuntia ovat Medina pohjoisessa, Summit koillisessa, Stark idässä, Holmes etelässä ja Ashland lännessä.Piirikunnassa oli vuoden 2010 väestönlaskennassa 114 520 ihmistä. Etniset ryhmät jakautuivat valkoisiin (95,7%), mustiin (1,5%), alkuperäisamerikkalaisiin (0,2%) ja aasialaisiin (0,8%).


title: Waynen piirikunta (Ohio)

text: Piirikunnan asukkaiden ikäjakauma oli vuonna 2000 seuraava: Alle 5-vuotiaita oli 7,1%, 18,6% 5–17-vuotiaita, 9,7% 18–24-vuotiaita, 24,6% 25–44-vuotiaita, 26,3% 45–64-vuotiaita ja yli 65-vuotiaita 13,6%. Köyhyysrajan alapuolella oli vuonna 2009 11,2% asukkaista.


title: Mikheil Meskhin stadion

text: Mikheil Meskhin stadion (), myös Lokomotivi-stadion, on monikäyttöinen stadion Tbilisissä Georgiassa. Stadionia remontoitiin vuonna 2001. Nykyään sitä käytetään enimmäkseen jalkapallossa FC Lokomotivi Tbilisin kotikenttänä. Stadionille mahtuu 24 680 ihmistä, ja se on Georgian toiseksi suurin heti Boris Paitšadzen stadionin jälkeen. Stadion on nimetty jalkapalloilija Mikheil Meskhin mukaan.


title: Gol (Norja)

text: Gol on kunta Buskerudin läänissä Norjassa. Golin kunta perustettiin 1. tammikuuta 1838. Hemsedalin kunta erotettiin siitä vuonna 1897. Tammikuussa 2013 tehdyn väestönlaskennan mukaan Golin kunnassa oli 4 667 asukasta.


title: Sinussolmuke

text: Sinussolmuke () tai eteissolmuke on sydämen toiminnan kannalta elintärkeä tahdistinsolmuke ja sydämen impulssinjohtojärjestelmän osa. Se on noin senttimetrin pituinen erikoistuneen sydänlihaskudoksen kaistale, joka sijaitsee oikean eteisen yläosassa takaseinämässä lähellä yläonttolaskimon laskukohtaa.


title: Sinussolmuke

text: Sinussolmuke aloittaa uuden toimintakierron ennen sydämen muita osia. Edellisen supistumisen jälkeen sinussolmukkeessa alkaa aktiopotentiaali, joka leviää ensin kolmeen eteisjohtorataan. Sieltä impulssi leviää eteislihassyihin aiheuttaen eteisten supistumisen. Samalla impulssi on saavuttanut myös oikean eteisen alaosassa olevan eteis-kammiosolmukkeen, jossa impulssin kulku viivästyy sen verran (0,1 s), että eteiset ehtivät supistua ja tyhjentyä ennen kammiosupistusta. Eteis-kammiosolmukkeesta aktiopotentiaali leviää eteis-kammiokimpun ja kammioiden johtoratojen kautta kammioihin. Kammiot supistuvat ja sen jälkeen kierto alkaa alusta.


title: Sinussolmuke

text: Mikäli aivot eivät jostain syystä lähetä viestejä sinussolmukkeelle, se luo impulsseja noin 120 lyönnin minuuttitahtia. Sinussolmuke muodostuu erikoistuneesta, väsymättömästä sydänlihaksesta.


title: Hemsedal

text: Hemsedal on kunta Buskerudin läänissä Norjassa. Hemsedalin kunta perustettiin, kun se erotettiin Golin kunnasta vuonna 1897. Tammikuussa 2013 tehdyn väestönlaskennan mukaan Hemsedalin kunnassa oli 2 224 asukasta.


title: Hemsedal

text: Hemsedalissa on Norjan toiseksi suurin hiihtokeskus.


title: Hol

text: Hol on kunta Buskerudin läänissä Norjassa. Holin kunta perustettiin, kun se erotettiin Ålin kunnasta vuonna 1877. Dagalin alue siirrettiin Uvdalin kunnasta Holiin vuonna 1944. Tammikuussa 2013 tehdyn väestönlaskennan mukaan Holin kunnassa oli 4 448 asukasta.


title: S/S Kalle Tihveräinen

text: S/S Kalle Tihveräinen on teräsrunkoinen höyrylaiva, joka kuuluu Museoviraston perinnelaivarekisteriin ja Suomen Höyrypursiseuran alusrekisteriin.


title: S/S Kalle Tihveräinen

text: Kuopiolainen H. Saastamoinen & Pojat osakeyhtiö valmistutti aluksen vuonna 1916 H.Saastamoinen osakeyhtiön omistamalla Haapaniemen telakalla Kuopiossa. Valmistuessaan alus sai nimen "Savo" ja se oli tyypiltään teräsrunkoinen höyrylotja.


title: S/S Kalle Tihveräinen

text: Alus kuljetti suurimmaksi osaksi kappaletavaralasteja kuten jauhoja Saastamoisen tukkuliikkeen tarpeisiin. Se myytiin 1950-luvun puolivälissä Emil Kauhaselle, joka ajoi aluksen sementtilastissa upoksiin vuonna 1956. Enso-Gutzeit nosti aluksen ja se jäi maksamattomien pelastuspalkkioiden takia yhtiön omistukseen. Enso-Gutzeit muunsi aluksen niputtajaksi, missä tehtävässä se oli vuoteen 1967 nimellä "Puristaja IV". Ammattiliikenteen päätyttyä "Kalle Tihveräinen" siirtyi yksityisomistukseen.


title: It’s About Time

text: It's About Time on Jonas Brothersin ensimmäinen levyjulkaisu. Se julkaistiin 8. elokuuta 2006, ja levy sijoittui Billboard 200 -listalla sijalle 91. Levyä myytiin yli 50 000 kappaletta Yhdysvalloissa.


title: It’s About Time

text: Veljekset päättivät vaihtaa levy-yhtiötä Columbia Recordsista Hollywood Recordsiin, ja Columbia Records kertoi, etteivät he myy enää yhtään kopiota It's About Time -levystä. Siitä asti, kun yhtyeestä tuli kuuntelijoiden/katsojien suosikkibändi, he allekirjoittivat sopimuksen Hollywood Recordsin kanssa 2007 vuoden alussa. Levy-yhtiön vaihtuessa he julkaisivat toisen levynsä (ja ensimmäinen julkaisu yhtiössä) "Jonas Brothers" myi yli 1,5 milj. kopiota. Ensimmäinen versio It's about time levystä julkaistiin vain joissain kaupoissa 2. toukokuuta 2006 INO Recordsilla. Molemmissa versioissa on paljon samoja kappaleita mutta joitain erilaisiakin.


title: Hole (Norja)

text: Hole on kunta Buskerudin läänissä Norjassa. Holen kunta perustettiin 1. tammikuuta 1838. Tyristrandin kunta erotettiin Holesta 1. heinäkuuta 1916. Hole oli osa Ringeriken kuntaa vuosina 1964–1977. Tammikuussa 2013 tehdyn väestönlaskennan mukaan Holen kunnassa oli 6 463 asukasta.


title: Tammerkoski (kaupunginosa)

text: Tammerkoski, joka tunnettiin aiemmin nimellä Keskikaupunki on Tampereen kaupunginosa, jonka järjestysnumero on II. Se rajoittuu ydinkeskustan alueelle siten, että sen rajana etelässä on Hämeenkatu, pohjoisessa Satakunnankatu, idässä Tammerkoski ja lännessä Hämeenpuisto.


title: Tammerkoski (kaupunginosa)

text: Tampereen vanhimpia, jo vuosina 1807 ja 1822 käyttöön otettuja, vaikkakin vasta vuonna 1868 hyväksytyn asemakaavan myötä virallisiksi tulleita kadunnimiä ovat Tammerkosken kaupunginosassa sijaitsevat Hämeenkatu, Kauppakatu, Kirkkokatu, Kuninkaankatu ja Puutarhakatu. Kauppakatu oli Tampereen alkuperäinen pääkatu, koska sen varrelle keskittyivät kaupungin kauppapuodit. Hämeenkadusta tuli Tampereen uusi pääkatu 1900-luvun taitteessa, mihin vaikutti varsinkin Kyttälän liittäminen Tampereeseen ja uusi asemakaava, jossa Hämeenkatu jatkui 30 metriä leveänä Tammerkosken yli suoraan rautatieasemalle. Entinen Itäinenkatu nimettiin vuonna 1936 toteutetussa kadunnimiuudistuksessa Aleksis Kiven kaduksi ja Läntinenkatu Näsilinnankaduksi. Nimi Itäinenkatu otettiin uudelleen käyttöön vuonna 1995 entisellä Finlaysonin tehdasalueella Satakunnankadun pohjoispuolella, jossa se muodostaa Aleksis Kiven kadun jatkeen; vanha nimi on näin palannut juurilleen. Itäisen- ja Läntisenkadun nimenmuutos herätti vastustusta, koska ne tarkoittivat alkuperäisen asemakaava-alueen itäistä ja läntistä rajaa. Aleksis Kiven kadun nimeä perusteltiin sillä, että Aleksis Kivi oli "Hämeen suuri poika". Näsilinnankadun nimi taas viittaa lähellä kadun pohjoispäätä sijaitsevaan Näsilinnaan. Satakunnankadun nimi oli vuoteen 1907 saakka Uusikatu. Kuninkaankatu on nimetty kaupungin perustajan, Ruotsin kuninkaan Kustaa III:n mukaan.


title: Tammerkoski (kaupunginosa)

text: Kauppakatu ulottui 1930-luvulle saakka Hämeenpuiston yli ja Aleksanterin kirkon ohi Pyynikintorin kulmaan saakka, kunnes se vuonna 1936 lyhennettiin ulottuvaksi vain Keskustorilta Hämeenpuistoon ja kadun länsipää yhdistettiin Pyynikintorilta Rajaportille (vanhalle Tampereen ja Pohjois-Pirkkalan rajalle) ulottuvaan, vuonna 1908 nimettyyn Pirkkalan valtatiehen (vuodesta 1956 Pirkankatu). Vuoden 1936 kadunnimiuudistuksen yhteydessä osa kaupunkilaisista olisi halunnut muuttaa Puutarhakadun nimen Minna Canthin kaduksi, koska Minna Canth oli syntynyt kadun varrella sijainneessa talossa, mutta kaupunginvaltuusto ei hyväksynyt ehdotusta, sillä Puutarhakatu kuuluu kaupungin alkuperäisiin kadunnimiin. Minna Canthin katu sijaitsee Pyynikinrinteen kaupunginosassa noin kilometrin päässä kirjailijan syntymäkodin paikalta.


title: Hurum

text: Hurum on kunta Buskerudin läänissä Norjassa. Hurumin kunta perustettiin 1. tammikuuta 1838. Tammikuussa 2013 tehdyn väestönlaskennan mukaan Hurumin kunnassa oli 9 321 asukasta.


title: S/S Metsä

text: S/S Metsä on höyrylaiva, joka on rakennettu vuonna 1877 Hollannissa. Iisveden Metsä Oy osti laivan vuonna 1925 Ruotsista ja alus hinasi tukkilauttoja yhtiön sahalla Iisvedellä. Alus oli ammattiliikenteessä vuoteen 1971 asti jonka jälkeen se myytiin yksityisomistukseen. Alus kuuluu Museoviraston perinnelaivarekisteriin ja on Suomen Höyrypursiseuran alusrekisterissä.


title: Kongsberg

text: Kongsberg (alkuaan Konningsberg) on kunta ja kaupunki Buskerudin läänissä Norjassa.


title: Kongsberg

text: Kongsbergin kuntaan (Kongsberg kommune) kuuluvat myös Jondalen, Efteløt, Passebekk, Heistadmoen ja monet muut paikkakunnat. Lisäksi Kongsbergin kunta käsittää Hvittingfossin taajaman, joka on kunnan toinen taajama Kongsbegin taajaman ohella. Naapurikunnat ovat pohjoisessa Flesberg, idässä Øvre Eiker ja Hof, etelässä Skien, Siljan ja Lardal sekä lännessä Notodden ja Sauherad.


title: Kongsberg

text: Tanskan ja Norjan kuningas Kristian IV perusti Kongsbergin 2. päivänä toukokuuta 1624, vuosi sen jälkeen, kun alueelta oli löydetty hopeaa. Kaupunki sai kauppalaoikeudet vuonna 1802. Kongsbergin kunta perustettiin 1. tammikuuta 1838. Ytre Sandsvær ja Øvre Sandsvær yhdistettiin Kongsbergiin 1. tammikuuta 1964. Tammikuussa 2013 tehdyn väestönlaskennan mukaan Kongsbergin kunnassa oli 29 407 asukasta.


title: Kongsberg

text: Kongsbergin historiallinen identiteetti on vahva, ja kaupunki on ollut merkittävä kaivos- ja teollisuuskaupunki. 1700-luvulla kaupunki oli Norjan toiseksi suurin Bergenin jälkeen. Kongsbergin kuuluisaa jazzfestivaalia on vietetty 1960-luvulta lähtien.


title: Feedback

text: Feedback voi viitata esimerkiksi seuraaviin:


title: Lokomotiv-keskusstadion

text: Lokomotiv on monikäyttöinen stadion Moskovassa Venäjällä. Stadion avattiin vuonna 2002, ja sen arkkitehtina toimi Dmitri Buš. Nykyään sitä käytetään enimmäkseen jalkapallossa FK Lokomotiv Moskovan ja rugbyssä RK Lokomotiv Moskovan kotikenttänä. Stadion toimii myös Venäjän jalkapallomaajoukkueen kotikenttänä . Sille mahtuu 28 800 ihmistä.


title: Francis Moss

text: Francis Moss on yhdysvaltalainen televisiokäsikirjoittaja ja kirjailija. Hän oli uransa aikana käsikirjoittanut useita supersankari teemaisia piirrossarjoja 1980- ja 1990-luvulla, kuten , James Bond Junior, Turtles – mutanttikilpikonnat, X-Men, Rautamies ja Street Fighter.


title: MTV Unplugged: Korn

text: MTV Unplugged: Korn on metalliyhtyeen Kornin, livelevy jolla he soittavat akustisilla soittimilla. Levyllä vierailee myös Evanescence-yhtyeen Amy Lee ja The Cure.


title: MTV Unplugged: Korn

text: Albumi debytoi Yhdysvalloissa Billboard 200 -listan sijalla 9.


title: Erkki Ryömä

text: Erkki Paavo Ryömä (20. helmikuuta 1907 Karkku – 4. tammikuuta 1997 Kokemäki) oli suomalainen kunnallisneuvos, poliitikko ja Maalaisliiton ja sittemmin Keskustapuolueen kansanedustaja vuosina 1955–1958 ja 1962–1966 Turun pohjoisesta vaalipiiristä. Presidentin valitsijamiehenä hän oli vuosien 1956, 1962 ja 1968 vaaleissa. Hän toimi myös Maalaisliitto-Keskustapuolueen Satakunnan piirin puheenjohtajana.


title: Erkki Ryömä

text: Erkki Ryömä valmistui agrologiksi Kurkijoen maamiesopistosta vuonna 1932. Edustajatoimensa ohella Ryömä työskenteli maanviljelijänä Kokemäellä 1933–1975 ja lukuisissa luottamustoimissa, muun muassa Kokemäen kunnanvaltuuston puheenjohtajana. Erkki Ryömä oli Suomen poliittisessa historiassa varsin vahvasti vaikuttaneen Ryömän suvun jäsen – suvun, joka on tuottanut kansanedustajia sekä sosiaalidemokraatteihin, kansandemokraatteihin että Keskustaan.


title: Erkki Ryömä

text: Sotilasarvoltaan Ryömä oli luutnantti, ja hän osallistui sekä talvisotaan että jatkosotaan. Hän sai kunnallisneuvoksen arvonimen vuonna 1957.


title: Erkki Ryömä

text: Erkki Ryömän setä oli lääkäri, poliitikko ja pääjohtaja Hannes Ryömä ja hänen serkkunsa oli lääkäri ja kansanedustaja Mauri Ryömä.


title: Jonas Brothers (albumi)

text: Jonas Brothers levy on toinen albumijulkaisu Jonas Brothersilta ja ensimmäinen levy Hollywood Records -levy-yhtiössä. Albumi julkaistiin 7. elokuuta 2007. "Hold on" on ensimmäinen singlejulkaisu levyltä. Myöhemmin julkaistiin "S.O.S" toisena singlenä ja "When You Look Me in the Eyes" julkaistiin viimeisenä singlenä. Levy sisältää CDVU+-teknologiaa.


title: Jonas Brothers (albumi)

text: Suomessa albumi nousi Virallisen listan sijalle 32. Levy sijoittui sijalle viisi Billboard 200 -listalla, ja sitä myytiin 69 000 kappaletta ensimmäisellä viikolla. Toisella viikolla levy putosi sijalle 8 ja myi 41 000 kappaletta. Levy putosi vielä sijalle 11 kolmannella viikolla. Levy pysyi Billboard Top 20 -listalla viisi viikkoa julkaisun jälkeen. 12. joulukuuta 2007 albumi oli sijalla 15, ennen kuin putosi sijalle 20 seuraavalla viikolla. 1. tammikuuta 2008 levy putosi sijalle 22.


title: Jonas Brothers (albumi)

text: Albumi pääsi sijalle 16 Mexican Top 100 albums chart -listalla ennen kuin nousi sijalle 9 kolmantena viikkona, myyden kultaa yli 50 000 kopiolla.


title: Lokomotiv Stadium (Nižni Novgorod)

text: Lokomotiv Stadium on monikäyttöinen stadion Nižni Novgorodissa Venäjällä. Stadion avattiin vuonna 2000. Nykyään sitä käytetään enimmäkseen jalkapallossa FK Volga Nižni Novgorodin kotikenttänä. Stadionille mahtuu 17 856 ihmistä.


title: Misty Stewart-Taggart

text: Susan "Misty" Stewart-Taggart on yhdysvaltalainen televisiokäsikirjoittaja ja kirjailija. Hän oli uransa aikana käsikirjoittanut muutamia supersankari teemaisia piirrossarjoja 1980-luvulla, kuten The Incredible Hulk, He-Man ja Turtles – mutanttikilpikonnat. Näiden lisäksi Misty muistetaan työstään Jemin parissa 1980-luvun lopulla.


title: Matkalla pohjoiseen

text: Matkalla pohjoiseen on Juha ”Watt” Vainion säveltämä, sanoittama ja esittämä kappale vuodelta 1981. Kappale julkaistiin singlenä, ja sen b-puolella on ”Jaska ja Eetu ja Eikka”. Se julkaistiin myös neljä vuotta myöhemmin ilmestyneellä albumilla "Elämää ja erotiikkaa". Kappaleen sanoitukset käsittelevät muun muassa impotenssia ja muita miehisiä ongelmia. Sanoista nousikin kohu, jota ruodittiin kiivaasti muun muassa lehtien palstoilla. Vainio osallistui laulullaan Syksyn sävel -laulukilpailuun.


title: Matkalla pohjoiseen

text: Kappaleessa ryhmä vanhempia miehiä ajelee autolla Kaamasen tiellä. Keskustelut liittyvät miehisiin ongelmiin, kuten impotenssiin. Kappale sisältääkin kuuluisat lauseet ”Mies kun tulee tiettyyn ikään, niin ei sillä pelaa mikään” ja ”Sen näkee naamasta, kun lakkaa saamasta”. Laulun henkilöitä ovat laulun minän lisäksi Masa, Mattson ja Numminen sekä potenssiuutetta myynyt Nuorgamin Jouni. Kappaleen Mattson sai nimensä Vainion ystävältä Antero Mattsonilta ja autoa ajanut Numminen toimittaja Juha Nummiselta, joka ei todellisuudessa edes ajanut autoa.


title: Matkalla pohjoiseen

text: Kappaleen tarinan taustasta on useampia, toisistaan hieman eroavia versioita. Se on saanut alkunsa Vainion, hänen vaimonsa Pirkon ja heidän tyttärensä Katin lomamatkalta. He olivat menossa Kirkkoniemeen, Pohjois-Norjaan ja ajoivat Nuorgamin suoralla, kunnes lujaa ajanut norjalainen auto osui heidän autoonsa, vaikka Vainio yritti väistää. Autossa oli ollut kaksi vanhaa pariskuntaa. Samaan aikaan paikalle saapui suomalaisia eläkeläisiä kuljettanut linja-auto. Bussissa ollut eläkkeelle jäänyt poliisi alkoi hoitaa tilannetta. Vesisateen takia Vainioiden porukka ja norjalaiset pariskunnat siirtyivät tekemään paperitöitä matkamuistomyymälän suojaan. Reijo Ikävalkon kirjan mukaan Vainio sai matkamuistomyymälän pitäjältä muistoksi lapinleukun.